REZULTATI RADA NARODNE BANKE SRBIJE U 2018. GODINI\nI u 2018. godini Narodna banka Srbije očuvala je nisku i stabilnu inflaciju, uvećala devizne rezerve i ojačala finansijsku stabilnost. Dinar je ostao relativno stabilan u odnosu na evro, dinarska štednja je dostigla najveće iznose do sada, kreditna aktivnost je porasla, a problematični krediti sniženi su na istorijski minimum.\nNarodna banka Srbije uspela je da inflaciju svede na niske i stabilne nivoe, uporedive sa onima u najrazvijenijim zemljama i da to održi poslednjih pet godina. U veoma izazovnim međunarodnim okolnostima, ne vodeći politiku ni “jakog” ni “slabog” dinara Narodna banka Srbije uspostavila je i očuvala relativnu stabilnost dinara prema evru, racionalnim korišćenjem deviznih rezervi i pravovremenim, objektivnim i nepristrasnim reakcijama u oba smera. Devizne rezerve premašile su 11 milijardi evra, i to u okolnostima u kojima se država razdužila po osnovu dospeća evro obveznice u iznosu od preko milijardu dolara. Njihov neto iznos na kraju novembra najviši je od 2000. godine.\nUslovi finansiranja privatnog sektora i države dodatno su poboljšani, a kreditna aktivnost raste, što je rezultat i ublažavanja monetarne politike koju je Narodna banka Srbije nastavila i u ovoj godini. Referentna kamatna stopa je u 2018. godini snižena dva puta, u martu i aprilu, na 3 %, što je njen najniži nivo u režimu ciljanja inflacije. Rast kredita ostvaren je uz nastavak aktivnosti na rešavanju pitanja problematičnih kredita. Njihovo učešće u ukupnim kreditima iznosi 6,3%, što je najniži nivo od 2008. godine, otkad se prati ovaj pokazatelj kvaliteta aktive banaka. Stabilnost i visoka likvidnost karakterišu bankarski sistem u Srbiji i u 2018. godini.\nNavedeni rezultati doprineli su održivom privrednom rastu i boljem životnom standardu građana, ali su i bili preduslov koji je omogućio da u ovoj godini fokus rada Narodne banke bude na inovacijima i modernizaciji sistema, u skladu sa novinama i potrebama koje donosi poslovanje u savremenom svetu. Narodna banka Srbije uvela je najsavremeniji način plaćanja u svetu - sistem instant plaćanja, zahvaljujući kome su plaćanja dostupna građanima i privredi 24 časa dnevno, sedam dana u nedelji, tokom cele godine, a plaćanja je moguće sa svih najčešće korišćenih savremenih komunikacionih uređaja, u bilo koje vreme i sa bilo koje lokacije, pri čemu primalac novac dobija za nekoliko sekundi. Standardizacijom upotrebe QR koda u instant plaćanjima stvorene su pretpostavke za efikasnija plaćanja na realnim i internet prodajnim mestima. Na inicijativu Narodne banke Srbije usvojen je Zakon o međubankarskim naknadama kojim su sniženi troškova kartičnih transakcija. Zakon o izmenama i dopunama Zakona o platnim uslugama doneo je veću transparentnost i uporedivost naknada za platne usluge. Izmenom podzakonskih akata ukinuta je obavezna upotreba pečata kod otvaranja platnog računa u banci i prilikom korišćenja platnih naloga.\nSvojim regulatornim aktivnostima, kao i omogućavanjem najsavremenije infrastrukture, Narodna banka Srbije, doprinosi sve većoj upotrebi savremenih platnih instrumenata i time podstiče bezgotovinska plaćanja, sa svim njihovim pozitivnim makroekonomskim efektima. Kao operator nacionalne kartične šeme, DinaCard, Narodna banka Srbije je nastavila sa aktivnostima usmerenim ka unapređenju performansi DinaCard platne kartice kroz omogućavanje njene upotrebe na internetu, kao i u smislu njene prekogranične upotrebe kroz saradnju sa međunarodnim kartičnim sistemima UnionPay i Discover.\nNarodna banke Srbije donela je i mere kojima se zaustavlja nepravedna praksa određenih menjačkih mesta koja su prilikom konverzije novca primenjivala kurseve koji su značajnije odstupali od zvaničnog srednjeg kursa Narodne banke.\nNarodna banka Srbije ima i rukovodeću ulogu u poglavlju 17 koje se odnosi na ekonomsku i monetarnu politiku, a koje je Republika Srbija ove godine otvorila u Briselu. Značaj ovog poglavlja je u tome što će Srbija pomoću modernog zakonodavstva po standardima Evropske unije u oblasti ekonomske i monetarne politike nastaviti da održava makroekonomsku stabilnost i unapređuje konkurentnost i rast domaće privrede.\nOdbor izvršnih direktora Međunarodnog monetarnog fonda odobrio je Republici Srbiji novi program saradnje uz podršku Instrumenta za koordinaciju politike. Program predstavlja kontinuitet u odnosu na stendbaj aranžman iz predostrožnosti koji je Srbija uspešno završila u februaru 2018. godine i još je jedna potvrda uspešnog sprovođenja ekonomskih reformi i ostvarenog napretka.\nI druge međunarodne institucije uvažavaju rezultate i pozitivno ocenjuju rad Narodne banke. Agencija Standard & Poor’s, obrazlažući razloge povećanja izgleda za rast kreditnog rejtinga Srbije sa stabilnih na pozitivne, istakla je da je Narodna banka Srbije svojim efikasnim merama i aktivnostima, u skladu s principima inflacionog targetiranja, dokazala operativnu nezavisnost, izgradila kredibilitet i usidrila inflaciona očekivanja.\nDoslednim sprovođenjem monetarne politike i uspešnom koordinacijom s fiskalnom politikom, zajedno s Vladom postigli smo rezultate koji dodatno povećavaju poverenje tržišnih učesnika u nosioce ekonomskih politika i čine rast održivim i u narednim godinama. Prioritet nam ostaje isti - rad u korist naših građana i privrede kroz očuvanje stabilnosti i donošenje i sprovođenje mera koje unapređuju svakodnevni život.\nIzvor: Press služba Narodne banke Srbije, 29.12.2018.


United Media kupio Pink BH i Pink M | United Media\nUnited Media kupio Pink BH i Pink M\nUnited Media, vodeća medijska kuća u jugoistočnoj Evropi, obogatila je svoj portfolio kupovinom Pink BH i Pink M, nacionalnih televizijskih kanala sa velikom gledanošću u Bosni i Hercegovini i Crnoj Gori.\n„Veoma smo zadovoljni što su Pink BH i Pink M postali deo portfolija United Media. Naši gledaoci su navikli na sadržaj visokog kvaliteta, a United Media će dodatno uložiti u povećanje raznolikosti i kvaliteta programa na Pink BH i Pink M. Gledaoci se mogu radovati odličnom jesenjem i zimskom programu, uključujući visokokvalitetne sportove, zabavne emisije i igrane serije“ – izjavila je Aleksandra Subotić, izvršni direktor United Media.\nOve jeseni, Pink BH i Pink M će ponosno predstaviti sve utakmice nacionalnih fudbalskih timova Bosne i Hercegovine i Crne Gore u okviru novoosnovane UEFA Lige nacija. Dalje, Pink BH i Pink M prenosiće nacionalne fudbalske utakmice u kvalifikacijama za UEFA Prvenstvo Evrope 2020. godine, kao i samo takmičenje, koje će se odigrati u 12 evropskih gradova i biće emitovano ekskluzivno na ovim kanalima. Takođe, Pink BH i Pink M ekskluzivno će prenositi kvalifikacije za FIFA Svetsko prvenstvo u Kataru 2022. godine.\nPored ovoga, prava poslastica za obožavaoce fudbala na Pink BH biće UEFA Liga šampiona u kolu 2018-2021. Gledaocima će takođe biti na raspolaganju zabavni program visokog kvaliteta u vidu nove sezone „Zvezda Granda“, kao i drugih specijaliteta iz Grandove „kuhinje“: „Nikad nije kasno“, „Nedeljni specijal“ i „Praktična žena“.\nGledaoci će na Pink M moći da uživaju u vrhunskoj zabavi priređenoj od strane Grand produkcije.\nPink BH i Pink M predstaviće „Na granici“ – novu jedinstvenu igranu seriju koja sadrži elemente komedije, sa pričama o zabavnim avanturama, punu ljubavi i kriminala, smeštenu u malom zaseoku.


OBAVJEŠTAJNA SAZNANJA: Stranci pod krinkom deradikalizacije finansiraju bh. džihadiste iz Sirije | Banjaluka.net\nOBAVJEŠTAJNA SAZNANJA: Stranci pod krinkom deradikalizacije finansiraju bh. džihadiste iz Sirije\nOdređene strane ambasade i međunarodne organizacije u Bosni i Hercegovini provode niz projekata, od kojih je jedan i podrška lokalnim zajednicama i institucijama u BiH za prihvat državljana BiH, povratnika sa sirijskog ratišta gdje su kao džihadisti učestovali u ratu na strani Islamske države.\nKako portal Banjaluka.net saznaje iz povjerljive dokumentacije bezbjednosnih agencija u BiH, koja je u našem posjedu, ta lica i njihove porodice bi u narednom periodu za svoje učešće u ratnim sukobima na strani islamista mogla biti čak i novčano podržana, kako bi se lakše uklopili u „novu“ sredinu, a sve pod krinkom navodno što brže i efikasnije deradikalizacije tih ljudi.\nU ovoj dokumentaciji koja obiluje nizom obavještajnih saznanja stoji da je u Bosni i Hercegovini je, uz podršku Ambasade Holandije, a preko Međunarodne organizacije za migracije, u toku realizacija projekta kroz koji je formiran Mobilni tim za podršku lokalnim zajednicama i institucijama u BiH za prihvat povratnika sa sirijskog ratišta. Tu se, između ostalog, navodi i da se u narednom periodu od strane donatora međunarodnih organizacija u BiH planira sprovođenje aktivnosti pružanja novčane pomoći povratnicima sa sirijskog ratišta. Navodno se radi o regionalnom projektu za Zapadni Balkan kroz koji se povratnicima sa sirijskog ratišta planira donirati oko 870 evra po porodici!\nPrema ovim informacijama bezbjednosnih agencija u BiH, nakon toga se planira pristupiti realizaciji još jednog projekta dodjele novčane pomoći povratnicima koji finansira Evopska unija, a sredstva koja se u okviru tog projekta planiraju donirati su oko 1.000 evra. Kako saznajemo, očekuje se da će pomoć biti donirana preko lokalnih zajednica, odnosno socijalnih ustanova gradova i opština u kojima povratnici sa sirijskog ratišta žive.\nInače, strategija vlade SAD jeste da insistiraju da svih 80 država članica antiterorističke koalicije, među kojima je u BiH, preuzmu svoje državljane koji su zatvoreni u nekom od logora pod kontrolom američkih i kurdskih snaga. Međutim još uvijek nije poznat tačan broj lica iz BiH koji su učestvovala u ratnim sukobima u Siriji, na strani poražene Islamske države i o tome postoje dosta različiti podaci. Ono što je sigurno pouzdana informacija je da se u decembru prošle godine iz Sirije u BiH vratilo sedam muškaraca, šest žena i 11 djece, od čega jedno dijete bez pratnje, dok se određeni broj lica ranije vratio iz Sirije na područje BiH.\nBezbjednosne agencije u BiH u svojim procjenama barataju informacijama da se u ovom slučaju pouzdano može govoriti o tridesetak žena sa više desetina djece, kao i dvadesetak muškaraca u zatvorima na teritoriji pod kurdskom kontrolom, dok se u posljednje vrijeme u BiH službeno spominjala brojka od 260 osoba, od čega je 100 muškaraca.\nSve u svemu, ostaje da se vidi kakve će biti reakcije domaćeg vladinog i nevladinog sektora u BiH na ove informacije po kojima su međunarodne organizacije i institucije i njihovi predstavnici u BiH spremni novčano podržavati ljude koji su bili dio jednog velikog i opasnog radikalnog islamskog projekta koji je imao namjeru da zavlada svijetom i koji je izvodio brojne terorističke napade širom svijeta.\nOznake: džihad, Sirija


Specijalno državno tužilaštvo (SDT) Crne Gore pokrenulo je postupak zbog poslednjeg zaduženja države od 750 miliona EUR, potvrđeno je dnevnom listu Pobjeda iz te institucije.\nNVO Montenegro International tražila je od SDT-a da pokrene istražni postupak protiv ministra finansija i socijalnog staranja, Milojka Spajića, povodom informacije o emisiji obveznica i zaduženju države u visini od 750 miliona EUR.\nTa NVO je tražila od specijalnog državnog tužioca da u skladu sa nadležnostima ispita na osnovu kojeg zakona se nova Vlada zadužila 750 miliona EUR, preko koje banke i brokera je odrađena ta procedura, s obzirom na činjenicu da je i sam ministar u tom poslu, kako se navodi u njegovoj biografiji, kao i da li je Spajić imao aranžmane u vezi te emisije i pre imenovanja.\n“Ako će ovo zaduženje građani Crne Gore platiti 21 milion EUR (0,4 odsto x 750 miliona x 7 godina) više u odnosu na iznos po kome se bivša vlada zaduživala, pred specijalnim državnim tužiocem je zadatak da utvrdi da li tih 21 milion EUR imaju veze sa iznosom mita koji je navodno nuđen potpredsedniku Vlade, Dritanu Abazoviću, što je bio dužan da prijavi nadležnim organima kako bi izbegao sopstvenu krivičnu odgovornost”, naveli su iz te NVO.\nMediji su objavili da je Ministarstvo finansija i socijalnog staranja dostavilo Agenciji za sprečavanje korupcije izjašnjenje i prateću dokumentaciju o zaduženju Crne Gore za 750 miliona EUR emisijom državnih obveznica. Početkom decembra, odmah nakon potvrđivanja nove vlade, premijer Zdravko Krivokapić je rekao da je Crna Gora ovim zaduženjem izbegla bankrot.\nSpaić je tada rekao da će novo zaduženje biti iskorišteno za seervis prethodnih kredita koji su uzeti pod veoma nepovoljnim uslovima.


Liverpulovi navijači besni - uklanjaju zastave - Telesport.rs\nLiverpulovi navijači besni – uklanjaju zastave\nOgromni skandal drma evropski fudbal u protekla 24 sata. Nakon odluke najuticajnijih evropskih klubova da osnuju novu ligu, reakcije su bile uglavnom negativne. Korak dalje su učinili navijači Liverpula.\nNaime jedna od najvernijih navijačkih baza na svetu je odlučila da ukloni sve zastave sa takozvanog “Kopa”. To znači da će ova kultna tribina na Enfildu biti prazna u subotnjem meču protiv ekipe Njukasla. Na kapijama jednog od najvećih stadiona u Engleskoj istaknuti su transparenti, čime je upravi jasno naglašeno šta navijači misle o odluci da se njihov tim priključi novom takmičenju.


Кina hoće da kupi našu vojnu industriju! | Novi Centar\nNaslovna Društvo Кina hoće da kupi našu vojnu industriju!\nКina hoće da kupi našu vojnu industriju!\nU pismu koje je predsednik Kine Si Đinping uputio predsedniku Srbije Aleksandru Vučiću, ističe se značaj u oblasti vojne saradnje ali i nešto više od toga…\nКinezi planiraju da uzmu većinski paket akcija u našoj vojnoj industriji,\nza koji bi platili dve milijarde dolara.\n– Saradnja u oblasti vojne industrije i trgovine predstavlja važan izraz visokog nivoa međusobnog političkog poverenja i strateškog karaktera bilateralnih odnosa Kine i Srbije. Kineska strana je spremna da sa srpskom stranom razgovara o produbljivanju razmene i saradnje u oblasti vojne industrije i trgovine, kao i saradnje u drugim oblastima, neprekidno obogaćujući sadržaj Sveobuhvatnog strateškog partnerstva dveju zemalja. – napisao je predsednik Kine Si Đinping u pismu Vučiću.\nKina je zainteresovana da kupi srpsku vojnu industriju u koju bi uložila dve milijarde dolara. Prva milijarda bi pokrila troškove objekata i pogonske industrije, a sa drugom milijardom bi se pokrenuo sam program.\nPrethodni članakBujke daje Кopernikusu monopol na prodaju tv programa kablovskim operaterima!\nSledeći članakPočela izgradnja istražnog kopa kod Bora – Nevsun ulaže skoro 600 miliona dolara, posao za 1.000 ljudi


NSinfo: Raste minimalac za 300.000 radnika\nRaste minimalac za 300.000 radnika\nZaposlenima u Srbiji, koji svakog meseca rade za minimalnu zaradu, a procenjuje se da za minimalac radi i oko 300.000 radnika\nod početka naredne godine koverte će biti nešto malo deblje, jer će biti veća minimalna satnica.\nNaime, umesto dosadašnjih 121 dinar po radnom satu, minimalna satnica će od 1. januara biti 130 dinara, te će mesečna zarada biti veća za oko 1.500 dinara, u proseku.\nDa će minimalna zarada od početka 2017. godine biti viša znalo se u septembru, kada je doneta odluka o povećanju za devet dinara, odnosno za oko osam odsto. Po rečima predsednika Saveza samostalnih sindikata Vojvodine Gorana Milića, ove godine se do iznosa minimalca, odnosno minimalne cene radnog sata došlo posle razgovora učesnika u socilanom dijalogu.\n- Posle više godina, kada socijalni partneri nisu mogli da se dogovore o visini minimalne zarade, ove godine saslušani su stavovi obe strane - i sindikata i poslodavaca, o njima se razgovaralo, a doneta odluka je kompromis - rekao je Milić. - Vlada Srbije jeste donela odluku o visini minimlane satnice i zarade, ali pošto je saslušala i analizirala stavove i sindikata i poslodavaca.\nDa podsetimo, svi učesnici u pregovorima o minimalnoj zaradi - sindikati i poslodavci, a po svemu sudeći i predstavnici države, bili su za to da se minimalna zarada poveća. Ipak, sindikati i posldoavci nisu se slagali oko iznosa. Predstavnici reprezentativnih sindikata zalagali su se da se minimalana zarada poveća više od iznosa koji će važiti od 1. januara, odnosno isticali su da bi minimalna satnica, u skladu s parametrima koji se uzimaju u obzir prilikom njenog utvrđivanja, a na osnovu Zakona o radu, trebalo da bude 143 dinara. S druge strane poslodavci su ukazivali da bi minimalna satnica mogla biti viša za nekoliko dinara - oko 125. Dakle, minimalna satnica od 130 dinara manja je od one za koju su se zalagali sindikati, ali je viša od one koju su predlagali poslodavci.\nTreba reći da minimalna zarada direktno zavisi od broja radnih sati u mesecu, pa se tokom godine iznosi razlikuju, a za zaposlene koji rade za minimalac svako uvećanje zarade znači mnogo, ma kako daje ono malo. Tako je ove godine najviša minimalna zarada isplaćena u martu i avgustu, jer u tim mesecima bilo najviše radnih sati - 184, a zarada je bila 22.264 dinara. Najtanje koverte bile su u januaru, februaru, aprilu, julu i oktobru, kada se radilo 168 sati, te je zarada bila 20.328 dinara, dok je u maju, junu, septembru, novembru, a biće i u decembru, kada u toku meseca ima 176 radnih sati, a minimlana zarada iznosi 21.296 dinara. To znači da će naredne godine najviša minimlana zarada umesto 22.264 dinara biti 23.920 dinara, najniža će biti 21.840 dinara umesto 20.328 dinara, dok će u mesecima u kojima ima 176 radnih sati minimalna zarada biti 22.280 dinara umesto sadašnjih 21.296 dinara.\n- Dobro je da je minimlana zarada povećana jer će onima koji je zarađuju dobro doći. Naravno, povećanje je malo, posebno što su već za početak godine najavljena poskupljenja mnogih proizvoda, kao i zbog toga što je za minimalnu potrošačku korpu potrebno 1,65 minimalne zarade. Nažalost, sa cenama smo sve bliži razvijenim zemljama, a zarade u Srbiji su na začelju u Evropi. Ne teba zaboraviti da je svaki četvrti građanin naše zemlje, po zvaničnoj statistici, siromašan ili je na liniji siromaštva, i da velikom broju zaposlenih plate pokrivaju samo puku egzistenciju - plaćanje komunalnih troškova i kupovinu namirnica, a za ostale potrebe novca nema - kaže Milić.\nizvor: dnevnik.rs, foto: radnatt/freedigitalphotos.net


Adacta Zagreb proslavila 15 godina poslovanja\nKompanija Adacta je organizovala 4. po redu Godišnji susret na kojem je, uz mnoštvo zanimljivih tema iz sveta poslovnih rešenja, proslavljena i 15. godišnjica osnivanja kompanije Adacta Zagreb.\nNa Godišnjem skupu koji je održan u Hotelu Esplanade, Krešimir Mlinarić, Direktor Adacta Zagreb, je na samom početku susreta istakao da se uspeh Adacte Zagreb zasniva na poznavanju poslovnih sadržaja i korišćenja napredne informacione tehnologije, kao i na marljivosti i istrajnosti koje osiguravaju uspeh i zadovoljstvo klijenata i zaposlenih.\nPrisutni su imali prilike da za okruglim stolom slušaju govornike iz kompanija Altius savetovanje, Orbico Grupe, DIV Grupe i VMD Projekta, koji su govorili o važnosti kontrole kvaliteta poslovanja društva. Učesnici okruglog stola bili su jednoglasni u tome da kontinuirani nadzor poslovanja omogućava pravovremeno prepoznavanje problema.\nDirektor prodaje Adacte Zagreb, Josip Penavić govorio je o najvažnijim tržišnim trendovima i očekivanjima za nastupajuću 2016. godinu. Tokom svog obraćanja gospodin Panević je istakao ključne novitete koji dolaze s novom verzijom Microsoft Dynamics NAV 2016 rešenja, koje je tom prilikom predstavljeno.\nKonferencija je završena okruglim stolom o tehnologiji i poslovanju, na kojem su predstavnici hrvatskih kompanija, PwC, Atlantic Grupa i Adacta Zagreb, zaključili koliko je važno redefinisati ulogu IT-a u korporacijama jer je vreme velikih projekata prošlo, zbog čega kompanijama sad trebaju brza i fleksibilna rešenja.\nU sklopu događaja održano je i nekoliko specijalizovanih radionica na kojima su se učesnici detaljnije mogli upoznati sa načinom rada niza poslovnih rešenja koje Adacta nudi. Posebno veliko interesovanje učesnika imala je radionica na temu korišćenja alata za poslovnu inteligenciju, kao i prezentacija Qlik Sense rešenja, najbolje globalne platforme za poslovnu inteligenciju koja osigurava jednostavan uvid u najkompleksnije poslovne sistema sa mogućnošću prilagođavanja po pojedinim sektorima i ulogama kompanije.\nNa jednoj od radionica Adactini Dynamics stručnjaci pokazali su i sve funkcionalnosti Microsoft Dynamics NAV 2016 rešenja, kao i primere iz prakse – Implementacija Dynamics NAV rešenja u kompaniji Recro d.d.


Izetbegović s ambasadorom Kuvajta razgovarao o unapređenju saradnje - Bportal.ba - Najvažnije vijesti iz BiH\nPredsjedavajući Predsjedništva Bosne i Hercegovine Bakir Izetbegović primio je akreditivno pismo novoimenovanog ambasadora Kuvajta Abdulaziza Ahmada Hasanа Al Sharraha, kojem je poželio uspješnu misiju.\nAl Sharrah je kazao da će raditi na unapređenju bilateralnih odnosa, te razvijati saradnju u svim oblastima od interesa za Bosnu i Hercegovinu i Kuvajt.\nIzetbegović je ocijenio da BiH i Kuvajt imaju odlične prijateljske bilateralne odnose, bez otvorenih pitanja i sa obostranim interesom za unapređenje političke i ekonomske saradnje.\nOvom prilikom zahvalio je za podršku koju Kuvajt godinama pruža Bosni i Hercegovini, te naglasio da su kuvajtske investicije jedne od prvih poslijeratnih investicija u državi.\nIstaknuo je interes Bosne i Hercegovine za unapređenje ekonomske saradnje kroz ulaganja kuvajtskih investitora putem zajedničkih projekata.\nTakođer je razgovarano o potrebi davanja viznih olakšica za bosanskohercegovačke državljane prilikom putovanja u Kuvajt, saopćeno je iz Predsjedništva BiH.\nOznačeno: ambasador kuvajta, bakir izetbegović\nRegistar pripadnika 2. Korpusa Armije RBiH objavit će se 10. marta\nPredloženo je da se sva pitanja iz oblasti boračko-invalidske zaštite trebaju rješavati putem dijaloga u institucijama opština, gradova, kantona, Federacije BiH i države BiH. Koordinacija boračkih organizacija Grada Tuzla podržala je stav kantonalne i federalne koordinacije boračkih organizacija da se hitno u parlament uputi nacrt Zakona o pravima demobilisanih boraca i da oba parlamenta u […]\nUčesnici međunarodnog Moto susreta “Bike fest Panonika Tuzla 2019” danas su prodefilovali centrom Tuzle, uz veliku podršku građana. Ove godine se na Panonskim jezerima okupilo više od 3.000 učesnika. Organizatori trodnevne sportske manifestacije Moto klub Tuzla i JKP Panonika Tuzla su učesnicima iz BiH, regije, Evrope, priredili nezaboravan program, profesionalnu audio&light produkciju, odličan Rock&Roll, i […]


BalkanMagazin :: Makron ponovo pobedio na predsedničkim izborima u Francuskoj: predsednik obećao “novu epohu”\nponedeljak, 25. april 2022 12:44\nU Parizu i više gradova u Francuskoj policijske i žandarmerijske snage noćas intervenisale protiv demonstranata nezadovoljnih ishodom izbora, često protestujući i protiv Makrona i protiv Marine Lepen\n(Pariz, 24.04.2022 - pristalice francuskog predsednika i kandidata centra Emanuela Makrona okupljene ispred Ajfelove kule proslavljaju objavljivanje prvih rezulata drugog kruga predsedničkih izbora u Francuskoj)\nEmanuel Makron ponovo je izabran za predsednika Francuske, dobivši 58 odsto glasova i pobedivši tako krajnje desnu kandidatkinju Marinu Lepen.\nSinoć na Marsovim poljima u Parizu politička simbolika bila je očigledna: uz zvuke evropske himne ponovo izabrani predsednik Makron, u pratnji supruge, koračao je ka bini sa koje će se obratiti svojim pristalicama.\n„Znam da su mnogi glasali za mene zato da bi napravili branu krajnjoj desnici. Hvala im. Mene ta podrška obavezuje“, rekao je, dodajući da će u delo sprovoditi pojekat pretvaranja Francuske u ekološku državu koja će u budućnosti biti „nezavisnija i jača“.\nDonekle zagonetno, najavio je da njegov novi petogodišnji mandat neće biti nastavak prethodnog.\n“To neće biti kontinutitet sa prethodnim mandatom već će biti nova epoha u službi našeg naroda i olmadine”, rekao je Makron, ne iznoseći više pojedinosti.\nU isto vreme u Parizu i u brojnim gradovima širom Francuske kao što su Ren i Monpelje, Lion i Strazbur, počele su sinoć da se formiraju grupe demonstranata o čemu su se vesti prvo pojavile na društvenim mrežama. Policijske i žandarmerijske snage u više navrata su intervenisale uz upotrebu suzavca.\nOvi protesti simbolični su nagoveštaj teškoća Makronovog novog petogodišnjeg mandata.\nČak 42 odsto birača od onih koji su glasali za njega – podržali su ga isključivo zato da bi napravili branu dolasku krajnje desne kandidatkinje Marine Lepen na predsedničku funkciju. Teško je poverovati da će Makronova zahvalnost biti dovoljna ovim biračima s levice, da bi se pomirili sa njegovom osvedočeno anti-socijalnom i pro-nuklearnom politikom.\nObjavljivanje Makronove pobede na predsedničkim izborima sinoć kao da je označilo početak kampanje za parlamentarne izbore zakazane za 12. i 19. juni.\nMarina Lepen, koja je najavila da se neće povući iz političkog života i da će „nastaviti bitku“ za poslanička sedišta uoči parlamentarnih izbora. Ona je rekla da strahuje da će Makronov novi petogodišnji mandat proći „u znaku brutalnih metoda kao prethodni“.\nKao i Erik Zemur, lider krajnje desnice na krajnjoj desnici, Marina Lepen je pozvala na ujedinjenje svih onih koji se protive Makronovoj politici.\nŽan Lik Melanšon, lider radikalne levice, koji ima podršku blizu trećine biračkog tela u Francuskoj, ocenio je da je poraz Lepenove „dobra vest“, ali je podsetio da je Makron predsednik izabran sa najmanjom podrškom birača u istoriji Pete Republike, što znači od 1958. godine.\nOn je ponovio poziv biračima da na predstojećim parlamentarnim izvorima u junu podrže ujedinjavanje svih partija levice u Narodnu uniju kako bi ona dobila većinu poslaničkih mesta i kako bi Makron bio prinuđen da levičaru ponudi premijersku funkciju i kohabitaciju.\nNa taj način bi parlamentarni izbori bili, kako je on rekao, pretvoreni „u treći krug izbora“ jer bi predsednik Makron svoju funkciju vršio sa njemu suprotstavljenom levičarskom vladom koja bi blokirala njegovu neoliberalnu politiku.\nMelanšonov poziv na ujedinjenje na levici podržala je nekadašnja predsednička kandidatkinja socijalista i ministarka u više mandata Segolen Roajal.\nU svakom slučaju, sa kohabitacijom ili bez nje, predstojeći Makronov predsednički mandat najavljuje se kao vrlo težak, pre svega zbog visoke zaduženosti Francuske, koja je prešla 116 odsto ukupnog društvenog proizvoda, i zbog budžetskog deficita od 6,5 odsto.\nKako će se Francuska nositi sa ovolikim dugovima – to ni Makron, a u ostalom ni njegovi rivali, nisu obajsnili u toku predsedničke kampanje.


Kosovo će tražiti ratnu odštetu od Srbije, kaže kosovski premijer Ramuš Haradinaj, mada navodi da ne misli da će to pitanje moći da se reši na predstojećem samitu u Berlinu.\n- To je bitno pitanje koje moramo rešiti, to je bitno za žrtve i za pravdu. Ali, ne mislim da će se sve to u Berlinu rešiti - rekao je Haradinaj za RTK 2, i dodao da će njihova delegacija "izneti neke stavove, neki doprinos", ali da ne očekuje da će biti "nekog uspeha".\n- To su priče iz prošlog veka. U Berlin idemo više s tim kako rešiti poslednje pitanje između Kosova i Srbije. Priznanje se neće desiti sa nekom novom idejom, formulom - tvrdi Haradinaj, koji smatra i da se "priznanje mora dogoditi".\n"Srbija će biti blokirana"\nU suprotnom, kako je naveo, "Srbija će totalno biti blokirana prema EU, neće moći napred, i u isto vreme će izgubiti ulogu u regionu".\n- Za Srbiju i srpski narod, što pre priznaju Kosovo, dobiće novu situaciju, novu ulogu u regionu - smatra Haradinaj.\n"Merkel da ubdei Vučića..."\nPred berlinski skup oglasio se i kosovski predsednik Hašim Tači, koji je rekao da očekuje da će nemačka kancelarka Angela Merkel ubediti predsednika Srbije Aleksandra Vučića da prizna samoproglašenu nezavisnost Kosova na predstojećem sastanku u Berlinu.\n- Postojaće dobra šansa da se ovo dogodi. Istovremeno, nećemo ni pod kojim uslovima prihvatiti da Kosovu neko predloži neki tip duplog suvereniteta ili bilo kakav nemačko-nemački model, Republiku Srpsku ili bilo kakvu autonomiju - kaže Tači u intervjuu za RTV 21.


Predsjedavajući Predstavničkog doma dr. Denis Zvizdić sastao se sa predstavnicima Udruženja generala Bosne i Hercegovine\n„Predsjedavajući Predstavničkog doma Parlamentarne skupštine Bosne i Hercegovine dr. Denis Zvizdić sastao se danas sa predstavnicima Udruženja generala Bosne i Hercegovine.\nRazgovarali su o aktuelnoj političkoj situaciji i o krizi koja je nastala jednostranom i antiustavnom blokadom rada institucija BiH.\nPredsjedavajući Zvizdić podržao je zaključke UO Udruženja generala BiH te se zahvalio članovima Udruženja na bezrezervnoj i kontinuiranoj podršci u institucionalnoj borbi za očuvanje integriteta, suvereniteta, političke samostalnosti i međunarodnog subjektiviteta države BiH.\nPredsjedavajući Zvizdić istaknuo je važnost mira i napretka BiH, kao i činjenicu da je zaštita države BiH i državnih institucija najvažniji prioritet kojem ostaju posvećene sve probosanski i proevropski orijentisane političke stranke i patriotske snage BiH.\nPredsjedavajući Zvizdić i članovi Udruženja generala BiH saglasili su se da svi stranački ili personalni interesi moraju biti podređeni interesima države BiH i njene euroatlantske budućnosti.\nSastanku su, osim predsjednika Udruženja generala BiH Rizve Pleha, prisustvovali i zamjenik predsjednika general Sulejman Vranj, generalni sekretar Sadik Klinić, te generali Džemal Merdan, Mustafa Polutak i Enes Husejnović.“ (saopćenje iz Kabineta predsjedavajućeg Predstavničkog doma dr. Denisa Zvizdića)


Grci spremni da plate pola od cene obaveznog PCR testa – Objektivni\nPočetna/Izdvojeno/Grci spremni da plate pola od cene obaveznog PCR testa\nGrci spremni da plate pola od cene obaveznog PCR testa\n„Turisti bi prilikom čekiranja pokazali test sa računom, a onda bi im polovina iznosa bila plaćena“, objasnio je predlog Grigoris Tasios predsednik Udruženja hotelijera Halkidikija.\n„Ne isključujemo mogućnost postizanja bilateralnih dogovora i sa balkanskim zemljama. Granice se polako otvaraju, a kontakti su uveliko u toku“, dodao je Grigoris Tasios.\nNije tajna da je upravo Halkidiki omiljena destinacija stotina hiljada srpskih turista koji svakog leta letuju u Grčkoj, jedino nije potpuno definisano da li bi ova svojevrsna „letnja akcija“ plaćanja 50 odsto PCR testa važila samo u hotelima ili i u apartmanskom smeštaju.\nKako kaže Tasios, „ako ne bude dogovora na nivou Evropske unije, Grčka mora da napravi međudržavne sporazume kako bi imala prednost nad Španijom i Turskom“.\nPodsetimo, prethodnih nedelja se uveliko govorilo o mogućnosti da srpskim turistima narednog leta bude dozvoljen ulazak u Grčku uz potvrdu o vakcinaciji ili negativan PCR test. Ipak, pregovori su privremeno bili stopirani zbog porasta broja novozaraženih u Grčkoj, što je dovelo do novih restriktivnih mera i uvođenja još jednog „zaključavanja“, navodi „Blic“.


Deponija u Magovcu očišćena posle objave na portalu ,,Svrljiške novine'' - Svrljiške novine\nDeponija u Magovcu očišćena posle objave na portalu ,,Svrljiške novine“\nSvrljig - Svrljig vesti - Deponija u Magovcu očišćena posle objave na portalu ,,Svrljiške novine“\nNakon pisanja našeg portala danas je očišćena mini deponija na uglu ulice Ilije Živulovića i 7. juli, u svrljiškom naselju Magovac.\nDeponija Magovac, foto: Svrljiške novine\nNa mestu gde je kontejner za odlaganje plastike bio prepun, a zeleni pojas oko njega preplavljen smećem, raznim plastičnim čašama, tanjirićima, cipelama, papučama i drugom obućom i odećeom, pa čak i krevetom koji je bio izbačen, nadležni za održavanje čistoće u gradu su danas uredili ovaj prostor i detaljno očistili ovu mini deponiju koja je nikla prethodnih dana.\nNova mini deponija u ulici Ilije Živulovića\nDanas je radna mašina kompletno očistila ovaj deo, a nesavesni građani koji su dozvolili da im ulica bude preplavljana smećem treba da obrate pažnju, prvenstveno zbog dece koja ovde žive i igraju se na javnim površinama.\nOčišćena mini deponija, foto: Svrljiške novine\nU tom delu nalazi se i novoasfaltirana ulica koja spaja dva kraja ovog naselja, detaljno je uređena uz postavljanje LED rasvete.\nKroz projekat ,,Sačuvajmo prirodu za generacije koje dolaze“ obićićemo celu opštinu i napraviti priloge o svim divljim deponijama i prirodnim lepotama koje se uništavaju od strane nesavesnih ljudi. Molimo vas, ukoliko imate bilo kakvih saznanja o mini deponijama i sl. da nas obavestite putem mejla svrljiskenovine018@gmail.com.\nPrevPrethodnaPosle pisanja očišćena deponija u ulici 29. novembra\nSledećaODLIČNA VEST: Svi zaraženi koronom iz Svrljiga su IZLEČENI!Next\nPored puta ka Popšici niče nova deponija\nVojna bolnica Niš od juče u kovid sistemu


Portal Sarajevo-RS.com - Bulajić odustao od kandidature\nBulajić odustao od kandidature\nponedeljak, 17 april 2017 15:56\nRajko Bulajić neće se kandidovati na mjesto direktora Šumskog gazdinstva ''Romanija'' na Sokocu, a članovi sokolačkog SNSD-a neće održati miting podrške, saopšteno je iz Opštinskog odobra ove stranke na Sokocu.\nPrema saopštenju u kojem se navodi da je Bulajić povlači iz kandidature zbog ''političkih razloga'', odbornici iz ove stranke, punu podršku daju Jovanu Golijanu za izbor na mjesto v.d. direktora ŠG ''Romanija''.\nU saopštenju se navodi da se Bulajić povlači i iz razloga kako se stanovnici Sokoca ne bi ''uznemirili'' protestima koje su organizovali ''ljudi bliski SDS-u''.\nIz opštine Sokolac je prethodno saopšteno da će drvoprerađivači sa područja opštine održati sutra mirne proteste ispred zgrade ŠG ''Romanija'' te na taj način izraziti nezadovoljstvo, da se na mjesto direktora imenuje Bulajić.\nIz Opštine traže od Javnog preduzeća ''Šume Republike Srpske'' da na mjesto direktora ŠG ''Romanija'' imenuje direktora koji će sarađivati sa lokalnim drvoprerađivačima jer su oni nosioci privrednog razvoja opštine Sokolac.\nViše iz ove kategorije « Svečanom akademijom obilježeno 25 godina od nastanka Radio-televizije Republike Srpske Ogorčeni drvoprerađivači uputili zahtjeve predsjedniku Srpske, prijete i radikalnijim mjerama »


SAŠA JANKOVIĆ ANALIZIRAO REZULTATE BEOGRADSKIH IZBORA: Stvorena je nova politička scena, saradnju ćemo proširiti i na celu Srbiju\nPokret slobodnih građana spreman za jačanje opozicionog delovanja\nmilica jeremic\t 13.03.2018. 15:03h 15:12h\nJanković veruje da je nova opoziciona scena šansa da opozicija prestane da se bavi sobom i da počne da se bavi Srbijom. Govoreći o narednim koracima Pokreta, Janković je rekao da je prvi cilj da PSG ojača svoju političku, programsku i kadrovsku osnovu i okupi ljude i ideje demokratske, građanske i proevropske orijentacije. Cilj je, dodao je, i da se nastavi i ojača saradnja sa partnerima sa beogradskih izbora i da se ta saradnja proširi na celu Srbiju.\nSAŠA JANKOVIĆ I BORKO STEFANOVIĆ: Izborni savez iz Beograda proširiti na Srbiju\nNaveo je da je i da se Pokret priprema za nova sučeljavanja sa SNS, jer, kako kaže, imaju razloga da veruju da će Aleksandar Vučić odlučiti da raspiše i nove parlamentarne izbore. Janković je rekao da će se truditi da njegova odbornička grupa bude najbolja odbornička grupa u beogradskoj Skupštini.\nOn je, odgovarajući na pitanja novinara, precizirao je da će svi partneri koji su na beogradskim izborima podržali Dragana Đilasa, imati svoje odborničke grupe koje će najbliže sarađivati.\nSAŠA JANKOVIĆ: Beograđani nisu glasali slobodno\nJANKOVIĆ (PSG): Uveren sam da Srbija može da bude uredjena zemlja\nSaša JankovićPokret slobodnih građanabeogradski izboriSNSSPSopozicijacenzus


Dokumenti su stigli sa pošiljkom od 500 minobacača kalibra 120 mm u januaru 2016. godine. Fisk je sada pronašao Krnjića u Novom Travniku koji kaže da je kompanija poslala oružje Saudijskoj Arabiji.\n"Kad su Saudijci došli u našu fabriku u inspekciju početkom 2016. bio je i saudijski ministar i zvaničnici koji su došli u inspekciju oružja prije nego što su ga dobili. Sva naša proizvodnja poslije rata (u Bosni) je pod kontrolom Amerikanaca i NATO koji stalno dolaze ovde ... i oni znaju kuda iz fabrike odlazi svaki komad našeg oružja", rekao je Krnjić.\nIsporuka 500 minobacača je velika, navodi "Independent" dodajući da većina evropskih vojski nema toliko u svojim skladištima kao i da je nešto od tog oružja izgleda završilo u rukama neprijatelja sirijskog predsjednika Bašara al Asada - islamista Nusra Fronta/Al Kaide na sjeveru Sirije u roku od šest mjeseci od otpremanja iz fabrike u Bosni.\nAmbasada takođe navode "Independenta" opisuje kao "nejasne i neosnovane" i dodaje da je Saudijska Arabija "vodeći glas u međunarodnoj zajednici za podršku diplomatskom rješenju sukoba u Siriji, dok u isto vreme sarađuje sa susedima i saveznicima u borbi protiv porasta snage ekstremizma".\nFisk piše da je po ulasku u Alepo pronašao brojna dokumenata, među kojima su uputrstva na engleskom jeziku za korišćenje mitraljeza i minobacaca.\nMeđu tim dokumentima, britanski novinar kaže da je pronašao i uputstva za upotrebu oružja iz BiH, Srbije, Bugarske, ali i prazne kutije protivraketnog naoružanja američkog proiztvođača "Hadžis Erkraft Kompani".\nFisk piše da je uputstvo za upotrebu oružja koje je pronašao u Alepu - među kojima i za mitraljez Kojot MO2 na 20 stranca kragujevačke fabrike "Zastava oružje" pokazao generalnom direktoru Milojku Brzakoviću.


Turska blokirala Tviter, Fejsbuk i Jutjub - National Geographic Srbija\nTurska blokirala Tviter, Fejsbuk i Jutjub\nTurske vlasti onemogućile su pristup Tviteru, Fejsbuku i Jutjubu zbog objavljivanja fotografija javnog tužioca kojeg su kao taoca ubili militanti u Istanbulu prošle nedelje.\nBlokiranje su izveli brojni vodeći internet provajderi u zemlji u ponedeljak ujutru, naveo je generalni sekretar Unije internet provajdera Bulent Kent. Očekuje se da će svi provajderi uskoro primeniti blokadu.\nPogledajte i: Turske snage pokušavaju da sačuvaju grobnicu Sulejman Šaha\nUkupno 166 veb-sajtova koji su objavili fotografije ubijenog tužioca će biti blokirano na osnovu nedavne odluke suda. Istaknuti turski javni tužilac Mehmet Selim Kiraz postao je talac levičarskog Revolucionarne partije-fronta za narodno oslobođenje (DHKP/C) prošlog utorka. On je zadobio pet prostrelnih rana i umro je u bolnici, nakon pucnjave koja je usledila kada je policija upala u zgradu. Njegovi otmičari su takođe ubijeni tokom operacije.\nZvaničnik je vodio slučaj Berkina Elvana, 15-ogodišnjeg protestanta koji je umro od posledica rana koje je zadobio na antivladinim protestima 2013. godine. Elvan je bio u komi devet meseci i umro je u martu naredne godine.\nRampant & flagrant use of hostage photo seems connected to creeping #Turkey @twitter @facebook @YouTube ban pic.twitter.com/sb6wj4iA4H\nFejsbuk tviter jutjub terorizam Turska Društvene mreže


DRAŠKO STANIVUKOVIĆ ISPUNIO OBEĆANJE: Mnogi će se šokirati kad vide – Haber.ba\nGradska uprava Banje Luke objavila je imena svih zaposlenih u gradskim preduzećima, institucijama i ustanovama te su od danas dostupna javnosti.\nDraško Stanivuković - Twitter\n“Grad Banjaluka ovim nastavlja praksu transparentnog rada, prikazujući građanima ko radi u javnim preduzećima, koliko zaposlenih ima i kada su i gdje stekli svoje diplome. Podsjećamo da je nakon objave imena i prezimena svih zaposlenih u Gradskoj upravi, gradonačelnik Banjaluke Draško Stanivuković i od ostalih ustanova, preduzeća i institucija tražio da urade isto”, saopšteno je iz Gradske uprave.\nNavedeno je da će praksa transparentnog rada i dalje biti nastavljena tako da će, osim podataka o zaposlenima, uskoro biti objavljeni i podaci o trošenju javnog novca kako bi građani znali kako se i na šta troši njihov novac.\n“Napominjemo da će se tehničke stvari, kada su ovi podaci u pitanju, dopunjavati i popravljati u narednom periodu kako bi građani imali što jednostavniji uvid u ove podatke”, navodi se u saopštenju, prenosi “Novi“.\nSpiskovi zaposlenih mogu se pogledati OVDJE.\nU Tuzlanskom kantonu počinje vakcinacija starijih od 65 godina\nTuzlanski kanton koji bilježi i dalje visoku stopu smrtnosti od koronavirusa još se protiv...\nMETEOROLOG NEDIM SLADIĆ OBJAVIO KAKVO NAS VRIJEME ČEKA U APRILU: “Nemojte se iznenaditi ako se sve odjednom preokrene”\nNovom aprilskom snijegu i niskim temperaturama za ovo doba godine rijetki se raduju.


Bombardovanje Beograda imalo je karakter odmazde – online-news.rs\nZašto je “Porodica” izazvala toliku buru i jesmo li za nju bili spremni\nVeliki požar u Inđiji: Gori objekat od 500 kvadratnih metara\nOTAC MU JE SRBIN, MAJKA ALBANKA, IGRAĆE ZA ORLOVE! Srbija otela Francuzima najtalentovanijeg fudbalera!\nUmro bivši reprezentativac Jugoslavije – B92\nHome > Život > Bombardovanje Beograda imalo je karakter odmazde\nBombardovanje Beograda imalo je karakter odmazde\n“Hitler je tražio da bombardovanje Beograda treba da ima karakter odmazde, odnosno grad treba da bude sravnjen sa zemljom a jedan od ciljeva bila je i biblioteka. Grčka je napadnuta istog dana ali je Atina, za razliku od Beograda, pošteđena”, rekao je gostujući u Jutarnjem programi istoriučar Dejan Ristić.\n“Uništeno je oko 80 odsto građevina u urbanom delu grada a smatra se da je stradalo između 2.500 i 4.000 što civila što branitelja grada. Nekoliko projektila pogodilo je direktno skloništa zbog čega tačan broj ljudi nikada nije utvrđen”, istakao je Ristić.\n“Uništena je najveća kulturna riznica u ovom delu Evrope i to je najveći kulturni zločin počinjen tokom Drugog svetskog rata”, istakao je Ristić.\n“Imajući u vidu da je to najveći kulturni zločin počinjen na ovom prostorima, ne postoji način da opravdamo naše nedelanje i mislim da je došlo vreme da u narednim godinama vidimo obnovljeno zdanje”, naglasio je Ristić.\n“Ukoliko želimo da nazremo budućnost, tragove treba da vidimo u prošlosti. Ako želimo odgovorno da pristupimo sebi danas, moramo da dobro poznajemo istoriju sveta ali i nacionalnu istoriju”, zaključio je u gostovanju na RTS-u istoričar Dejan Ristić.\nBritanski premijer o kovid-pasošu: “Nema diskriminacije”\nKategorije Изабери категорију Automobili (159) Ekonomija (656) Kultura (312) Putovanja (135) Sport (3.120) Fudbal (893) Košarka (282) Odbojka (7) Rukomet (9) Tenis (244) Vaterpolo (5) Tehnika (125) Vesti (1.845) Zdravlje (275) Život (1.845)


SB UN o Kosovu: Prištini se neće dopasti izveštaj Gutereša\nB92\t14.05.2018 08:53\n"Dijalog između Beograda i Prištine, uz posredovanje EU, jeste, kako se cini, zapao u novi ćorsokak...Apelujem na obe strane da daju novi podsticaj dijalogu kako bi se sproveli svi do sada postignuti sporazumi", naveo je Gutereš.\nU izveštaju se navodi i da su se u poslednja tri meseca na Kosovo vratile samo tri osobe. "Zabrinut sam zbog znakova pogoršanja odnosa između Beograda i Prištine, posebno posle hapšenja Marka Đurica, direktora Kancelarije za Kosovo Vlade Srbije, 26. marta. Pozivam obe strane da izbegnu provokativne akcije i uzdrže se od zapaljivih izjava", navodi se u izveštaju generalnog sekretara UN Antonija Guteresa.\nGutereš je upozorio i da ponašanje kosovske policije tokom akcije hapšenja Marka Đurića, u kojoj je nekoliko osoba povređeno, predstavlja "razlog za brigu" i pozvao na "detaljnu istragu" o tom događaju, navodeći da su potrebne "korektivne mere" vezane za kršenje ljudskih prava.\nU delu izveštaja koji se odnosi na aktivnosti Euleksa, navodi se da su istražitelji Specijalnog suda za zločine, koje su tokom sukoba počinili pripadnici Oslobodilačke vojske Kosova, nastavili istragu o navodima vezanim za "nehuman odnos i nelegalnu trgovinu ljudskim organima". U izveštaju, međutim, nema novih detalja o toku istrage ili o početku suđenja pred Specijalnim sudom, napominje RTS.


Guverner Narodne banke Srbije jedan od ključnih govornika na ceremoniji otvaranja 17. Kineskog međunarodnog finansijskog foruma\nGuverner Narodne banke Srbije Jorgovanka Tabaković učestvovala je na 17. Kineskom međunarodnom finansijskom forumu (17. China International Finance Forum – CIFF) u Šangaju na temu „Finansijske usluge u doba digitalne ekonomije”, na kojem je bila jedan od ključnih govornika u otvaranju Foruma.\nGuverner Jorgovanka Tabaković istakla je da Srbija želi da gradi budućnost sa onima koji gledaju i vide daleko – s dokazanim prijateljima koji stvaraju budućnost za dobrobit ljudske civilizacije, koja jedino može da opstane i napreduje ako sarađuje, a Narodna Republika Kina je pouzdan partner na tom putu.\nU svom obraćanju na temu inovacija u oblasti finansijskih usluga guverner Jorgovanka Tabaković je naglasila da je Srbija prepoznala digitalizaciju kao razvojnu šansu i da danas korisnici finansijskih usluga u Republici Srbiji, među prvima u Evropi, mogu da zaključuju finansijske ugovore na daljinu, uz punu transparentnost, sigurnost i zaštitu njihovih prava.\nKineski međunarodni finansijski forum predstavlja jedan od najznačajnijih događaja u oblasti finansija u Kini i platformu za razmenu ideja i razvoj međunarodne saradnje, čiji su domaćini Međunarodna bankarska federacija, Kinesko udruženje banaka, Međunarodno udruženje tržišta kapitala i Kineske finansijske novosti. Ovogodišnji forum okupio je više od 300 istaknutih državnih zvaničnika Kine, predstavnika međunarodnih organizacija, bankarskih udruženja i brojnih kompanija iz oblasti finansija.\nNakon govora i prezentacije guvernera, prisutnima su se obratili, između ostalih, i zvaničnici Nove razvojne banke zemalja BRIKS-a, Kineske banke za razvoj, Azijske banke za infrastrukturne investicije, Međunarodnog udruženja tržišta kapitala i austrijske Uprave za finansijsko tržište.\nSedamnaesti Kineski međunarodni finansijski forum traje do 18. decembra, kada će se održati diskusije na visokom nivou, sastanci za okruglim stolom i promocije projekata na teme finansijske tehnologije (fintex), razvoja blockchain tehnologije, razvoja industrije finansijskog lizinga, bankarstva i razvoja sektora osiguranja, kompanija čijim akcijama se trguje na berzi i upravljanja bogatstvom i raspodelom imovine.\nObraćanje i prezentacija guvernera dostupni su na internet prezentaciji NBS.


Opljačkana crkva u Babinom Mostu, Srbi uznemireni - Studio B\nOpljačkana crkva u Babinom Mostu, Srbi uznemireni\nOpljačkana crkva u Babinom Mostu, Srbi uznemireni RTS\nHronikaHronika Pocetna 28. 07. 2018. 23:01:38\nCrkva Pokrov presvete Bogorodice i parohijski dom opljačkani su u selu Babin Most u opštini Obilić. Tražimo mehanizam za zaštitu crkava na KiM, rekao predsednik Srbije Aleksandar Vučić.\nTelevizija iz Zvečana navodi da se pljačka desila u noći između petka i subote i da su meštani sela tokom današnjeg dana primetili da je ova pravoslavna svetinja opljačkana i odmah slučaj prijavili policiji.\nPrema rečima žitelja ovog sela u centralnom delu Kosmeta, pričinjena je velika materijalna šteta koja se još utvrđuje.\nObijena su crkvena vrata, ukraden je novac iz crkvene kase, polomljeno staklo na parohijskom domu a prava šteta učinjena ovoj pravoslavnoj svetinji biće utvrđena po povratku sa odsustva paroha Aleksandra Našpalića.\n„Kada sam došao crkva je bila obijena, zvao sam predsednika opštine i policajce da obave uviđaj“, rekao je predsednik crkvenog Odbora Babin Most Jovica Nikolić.\nPrema njegovim rećima meštani su uznemireni, brine ih neizvesnost i on dodaje da ne znaju čemu da se nadaju.\nTV Most navodi da je u Babinom Mostu je za poslednje četiri godine ovo 15. put da skranavi crkva Pokrova presvete Bogorodice, a počinioci nikada nisu pronađeni.\nNavodi se da predsednik privremenog organa opštine Obilić Nenad Denić kaže da je ovaj vandalski čin uneo nemir među Srbima, koji su zabrinuti za bezbednost.\n„Ovakvi incidenti ne doprinose opstanku Srba na Kosovu i Metohiji, rekao je Denić i zatražio da se počinioci ovog vandalskog čina hitno pronađu.\nNavodi se da je u multietničkom selu Babin Most pre ratnih dešavanja 1999. godine živelo oko 1.100 Srba, a sada je na vekovnim ognjištima ostalo 750 njih.\nPredsednik Srbije Aleksandar Vučić je izjavio danas, povodom pljačke crkve u selu Babin Most u opštini Obilić, da se traži mehanizam za zaštitu srpskih crkava i manastira na Kosovu i Metohiji, posebno onih južno od Ibra, gde Srbi nisu većina ili žive u enklavama, i da će ta tema što pre biti pokrenuta.


Izvoz naoružanja skoro pola milijarde dolara - Bizlife.rs\nIzvoz naoružanja skoro pola milijarde dolara\n11:55 Nikinci, 09/04/2017\nIzvoz namenske industrije Srbije u prošloj godini dostigao je 484 miliona dolara, tvrdi ministar odbrane Zoran Đorđević koji očekuje da u ovoj godini vrednost izvoza naoružanja i vojne opreme premaši pola milijarde dolara.\nMinistarstvo odbrane neprekidno ulaže napore da se fabrikama iz grupacije Odbrambene industrije Srbije omogući povećanje plasmana na strana tržišta, rekao je ministar na poligonu Nikinci, na generalnoj probi novog naoružanja i vojne opreme iz razvoja Vojnotehničkog instituta i privrednih društava iz grupacije Odbrambene industrije Srbije i Jugoimport SDPR.\n“Prošle godine izvoz je iznosio 484 miliona dolara, a očekujemo da će ove godine biti oko 510 miliona dolara.”\nOno što je najbitnije jeste da u ovoj godini Vlada Republike Srbije predviđa nove investicije u našu namensku industriju. Time ćemo dobiti nova radna mesta, povećanje izvoza i obima proizvodnje, koji će doprineti tome da i naša vojska dobije neka sredstva u ovoj godini, istakao je ministar Đorđević.\nizvoz oruzje djordjevic naoruzanje namenska vojska\nBoš se širi na tržište deljenja prevoza\nAlibaba čeka Srbiju\nOdržana XI godišnja Skupština Srpske asocijacije menadžera\nMali se hvali: Više gradilišta nego građevinskih radnika\nRobotima protiv manjka radne snage\nU Beogradu održana druga međunarodna eSecurity konferencija\nInsajder: JAT nije učestvovao u pregovorima sa Etihadom\nNarodni muzej na listi najvećih srpskih izvoznika


srbijasport.net - Vesti - Superliga Srbije - Lalatović izvršio prozivku\nUtorak, 23.04.2019 04:25\n09.01.2019 Vojkan Andrejić 1110\nRadnički na proleće očekuju veliki izazovi u Superligi i Kupu Srbije, takmičenjima u kojima ima velike ambicije. Niški tim u Superligi zauzima drugo mesto na tabeli sa 50 osvojenih bodova nakon 21 odigranog kola, što je devet manje od vodeće Crvene zvezde, a šest više od trećeplasiranog Partizana. Ekipa sa Čaira je izborila i plasman u\nčetvrtfinale nacionalnog Kupa, gde će odmeriti snage sa novosadskom Vojvodinom.\nVelika mi je čast i zadovoljstvo što sam ostao trener Radničkog i što ćemo se svi zajedno radovati novim uspesima našeg kluba. Ugovor sam produžio pre svega zbog velike želje da nastavim sa Tončevom i Radničkim ono što sam započeo u jesenjem delu prvenstva. U prvom delu sezone krenuli smo u ispisivanje nove istorije Radničkog i planiramo da nastavimo sa tim i u budućnosti. Moja velika želja, kao i želja prvog čoveka Radničkog Ivice Tončeva je da ove godine pokušamo da osvojimo trofej, mada je konkurencija veoma jaka. Iskreno, imao sam ozbiljnu ponudu iz inostranstva, išao samo tamo i na pregovore, ali je prevagnula moja želja da ostanem uz porodicu i da u Nišu završim započeti posao. Kada je reč o igračkom kadru, moram da kažem da će tu doći do određenih promena. Biće i odlazaka i dolazaka, a meni je trenutno najvažnije da sastanak Ivice Tončeva i Nikole Drinčića bude uspešan i da Drinčić ostane ovde do kraja sezone. To je jedan od najboljih igrača lige, koji nam je od izuzetne važnosti i naše najveće pojačanje biće njegov ostanak u Nišu. Što se tiče samih priprema, mi ćemo danas odraditi kompletne lekarske preglede, a od sutra krećemo sa trenizima dva puta dnevno. Pre podne će se raditi na fizičkoj spremi, a popodne ćemo raditi sa loptom. Zbog loših vremenskih uslova prinuđeni smo da treniramo u balonima, a iskoristio bih ovu priliku da pozovem grad Niš da nam pomogne da dobijemo jedan moderan pomoćni teren sa veštačkom travom, koji bi nam koristio baš po ovakvim uslovima. Trudićemo se da do odlaska u Tursku odigramo dve kontrolne utakmice, a od 23. januara smo u Beleku, gde ćemo imati sve što nam je potrebno da u najboljem svetlu dočekamo nastavak takmičarske sezone - rekao je Lalatović.\nSportski diretkor Radničkog Marko Jovanović govorio je o prelaznom roku, koji traje do 31. januara.\nZa sada smo doveli Nikolu Čumića i Petra Petrovića, krilne igrače, od kojih očekujemo da opravdaju očekivanja u dresu Radničkog. Ovih dana ćemo dovesti i jednog proverenog fudbalera na poziciji desnog beka, čije ime još uvek ne bih otkrivao, a očekujem da će predsenik Tončev dogovoriti nastavak saradnje sa Drinčićem i Ristićem i da će nam se oni već sutra pridružiti. Potreban nam je i jedan ofanzivni vezni igrač, klasična „desetka“, sa jednim smo u poodmakloj fazi pregovora, tako da narednih dana možete očekivati novajliju i na toj poziciji - izjavio je Jovanović.


Kako dododatnih 17.000 na penziju – GM Press\nRedakcija 16 oktobra, 2021\t0 Komentara\nKoliko i kojim tempom treba uplaćivati novac, je lična odluka. Praktično ne postoje limiti, a iskustva govore da neko uplaćuje 1.000 dinara mesečno, neko 2.000. Takođe, mesečne uplate nisu obaveza, što znači da jedan mesec možete uplatiti 5.000, drugi 1.000, pa treći ništa…\n– Struktura ulaganja imovine fondova nije se znatnije promenila u odnosu na prethodni period, pa su najveći udeo, ukupno 77,3 odsto, imale državne obveznice, zatim sredstva na kastodi računima i oročeni depoziti banaka koji su činili 8,9 odsto i akcije 12,7 procenata. Najveći deo imovine fondova bio je u dinarima, 84,2 odsto a ostalih 15,8 odsto imovine se nalazilo u evrima – navode u NBS govoreći o tome gde fondovi ulažu novac građana.\nTags: dodatna penzija, privatni penzioni fond\n"Policajci" večeras na jubilarnom "Fedrasu" u Malom Crniću


Brkić poražen u finalu Antalyje – Magazin Plus\nHome/Brkić poražen u finalu Antalyje\nBrkić poražen u finalu Antalyje\nTomislav Brkić nije uspio osvojiti svoju prvu titulu u ovoj godini i 8 na futures turnirima, porazom od drugog nosioca, Austrijanca Dennisa Novaka sa laganih 0:2 (3:6, 3:6)\nOčito je da je umor sustigao našeg igrača, koji je na turniru morao igrati tri meča u okviru kvalifikacija, a potom još 5 u okviru glavnog turnira. Međutim, Tomo je pokazao da se nalazi u dobroj formi.\nPriliku da nastavi sa dobrim igrama imaće već naredne sedmice, nastupom na Challengeru u Turskom Batmanu. Voljom žrijeba, nažalost, već u prvom kolu gledaćemo bh derbi između njega i Mirze Bašića, sa kojim će zajedno nastupiti i u konkurenciji dublova, u meču protiv šestih nosilaca, belgijsko-holandske kombinacije Desein/Venus.\nBiće to njihov 5 međusobni duel u singlu, a Bašić je slavio u tri posljednja susreta, zadnji put ove godine na turniru u Bergamu, u finalu kvalifikacija, rezultatom 6:4, 6:4.\nU konkurenciji dublova, ovaj reprezentativni dvojac već ima jednu titulu sa Challangera, osvojenu prošle godine na turniru u Sarajevu.\nAldin Šetkić nastupa na jakom Challangeru u Napoliju, a u prvom kolu ide na Estonca Jurgena Zoppa, sa kojim se sastajao tri puta, od čega dva susreta u okviru Davis Cupa. Estonac vodi sa 2:1 u međusobnim duelima.\nNaš najbolji teniser, Damir Džumhur počinje uživati plodove visokog rankinga (92. ATP) koji mu je omogućio ulazak u glavni žrijeb ATP 250 turnira u Cassablanci, gdje u prvom kolu očekuje kvalifikanta.


Predsednik Stranke slobode i pravde Dragan Djilas izjavio je da je neophodno, kako bi se došlo do izbora, da se smanje tenzije i mržnja i da svi koji idu na izbore prihvate rezultate koje će ti izbori dati.\n"Da bi se do toga došlo, mora da se pregovara izmedju stranaka opozicije i stranaka vlasti, kakva god da je vlast i kakva god da je opozicija, i ko god činio te stranačke pregovaračke timove", rekao je Djilas, za novi broj nedeljnika Vreme.\nNa pitanje zašto je na protestima broj ljudi znatno manji sada nego pre mesec ili dva, Djilas je rekao da "ne možete očekivati da će ljudi da hodaju svakog petka ili subote iz nedelje u nedelju".\n"Ponovo će biti ljudi u velikom broju na ulici. Ta energija ne može da nestane, ona je tu. Ona je dovela da u Srbiji danas koalicija oko SNS može pod ovakvim (ne)uslovima da dobije 43 odsto, a ujedinjena opozicija 41 odsto", rekao je Djilas.\nPrema njegovim rečima, 19 odsto ljudi u istraživanjima kaže "opozicija, ali ne znam za koga".\n"Onda ide Savez za Srbiju sa 15 odsto i tako dalje. Ti ljudi će izaći na izbore, i zato se zalažem da na izborima mora da bude jedna opoziciona lista. Nema druge. Ali, da bismo došli do tih izbora, moraju da se promene izborni uslovi i moraju da se promene mediji", rekao je Djilas.\nPrema njegovim rečima, predsednik države Aleksandar Vučić "živi kao u Matriksu živi u virtualnom svetu medija i mediji su mu sve".\n"On vlada medijima, plus parama i pritiskom na ljude, raznim ekipama koje idu po Srbiji i prete, ne vlada rezultatima, pošto ih nema", rekao je Djilas.


Polihrono se nalazi na prvom prstu poluostrva Halkidiki, oko 100 km jugoistočno od Soluna u kristalno čistom zalivu Toroneos, okruženo bujnom mediteranskom vegetaciom. Poseduje veliku peščanu plažu sa postepenim ulaskom u more, što je posebno pogodno za decu.\nNalazi se na oko 20 m od plaže.Vila raspolaže sa dvokrevetnim i trokrevetnim studiima na spuštenom prizemlju, prvom i drugom spratu. Svaki studio ima kuhinju, opremljenu sa posuđem za predviđen broj osoba, kupatilo, terasu,TV.Objekat poseduje klima uređaj, čije je korišćenje uključeno u cenu aranžmana.\nPrevoz je organizovan autobusima turističke klase (visokopodni, sa klimom, audio-video opremom,).Polazak je dan ranije u odnosu na termin iz tabele. Polazak autobusa iz Novog Sada u 17:00h sa parkinga Železničke stanice,kod Lokomotive a u18:30h sa parkinga preko puta buvlje pijace na Novom Beogradu.Povratak je u popodnevnim časovimA. Deca do 2 godine ne plaćaju prevoz i nemaju sedište u autobusu.\n30% prilikom rezervacije (od celokupnog iznosa aranžmana), ostatak najkasnije 10 dana pre početka putovanja.\n30% od celokupnog iznosa aranžmana prilikom rezervacije. Preostali deo iznosa plaća se u jednakim mesečnim ratama do 15.12.2017.god. čekovima građana ili putem administrativne zabrane (uz uvećanje cene od 2% na ukupan iznos aranžmana). Organizator putovanja zadržava pravo selekcije pravnih lica čije rešenje o zabrani prihvata\nSvaki putnik je u obavezi da proveri važnost svoje putne ispravu. Prilikom prijave na prodajnom mestu dostaviti kopiju pasoša. Za državljanine Srbije, koji poseduju crveni, biometrijski pasoš nije potrebna viza. Ostali su u obavezi su da se sami upoznaju sa viznim režimom zemlje u koju putuju.\nUlazak u sobe je prvog dana boravka posle 14:00h, a iste se napuštaju poslednjeg dana boravka u 09:00h (po lokalnom vremenu) Međunarodno zdravstveno osiguranje se može dodatno kupiti u agenciji. Cena je garantovana za uplaćeni deo aranžmana, a promenljiva je za neuplaćeni deo samo u slučaju promena na monetarnom tržištu.


Učesnici SMUN-a čestitali 40. godišnjicu Univerziteta u Banjoj Luci | UNIBL\nUčesnici SMUN-a čestitali 40. godišnjicu Univerziteta u Banjoj Luci\n29. oktobar 2015. 12:22:00 Univerzitet u Banjoj LuciOpšte\nKlub studenata Fakulteta političkih nauka je tokom realizacije projekta Studentski model Ujedinjenih nacija (SMUN) posebnu pažnju posvetio 40. godišnjici Univerziteta u Banjoj Luci.\nUčesnici iz različitih krajeva svijeta su, prije početka svečanog zatvaranja konferencije, izveli simbolični performans, uputili čestitke i izrazili zahvanost Univerzitetu u Banjoj Luci na podršci u realizaciji projekta KSFPN i njihovih partnera.\nIspred zgrade Vlade Republike Srpske, učesnici su zajedno formirali broj 40 kao simbol godišnjice Univerziteta. Čitav proces predvođen je od strane poljske umjetnice, Sylwie Gorak, koja je prethodnih dana na Fakultetu političkih nauka izložila slike sa motivima iz djela našeg čuvenog nobelovca, Ive Andrića.\nOrganizatori, njihovi partneri i učesnici simulacije naveli su da je doprinos Univerziteta realizaciji ovogodišnjeg SMUN-a izuzetno značajan i da im je bila velika čast što je Studentski model Ujedinjenih nacija uvršten u aktivnosti proslave 40. godišnjice Univerziteta.


Krizni štab: Za vikend na snazi iste mere, od ponedeljka produženje rada ustanova kulture | Blok vesti\nKrizni štab: Za vikend na snazi iste mere, od ponedeljka produženje rada ustanova kulture\nPokrajinski sekretar za zdravstvo Zoran Gojković i član Kriznog štaba saopštio je na današnjoj konferenciji za medije da je odlučeno da za vikend ostanu iste epidemiološke mere na snazi, a da se od ponedeljka produži radno vreme ustanovama kulture.\nZoran Gojković i Snežana Jovanović na konferenciji za medije Kriznog štaba Foto: Insajder\nGojković je rekao da je Krizni štab na sastanku koji je održan jutros analizirao trenutnu situaciju i da je odlučeno da se "nastavi ono što smo imali i do sada".\n"Vikend će biti isti onakav kakav je bio i prethodni, sve mere koje su dosad bile na snazi do daljnjega će ostati", rekao je.\nKako je dodao, u Kriznom štabu su svi bili saglasni da će od ponedeljka biti moguće da ustanove kulture, a to su pozorišta, bioskopi, galerije, muzeji, da njihovo radno vreme bude produženo – ili do 20 ili 21 sat.\n"Retko da su se razboljevali posetioci, problem su zaposleni u tim ustanovama, postoje protokoli kojim se oni testiraju pre svake predstave, na taj način je najveći deo odgovornost na rukovodiocima ustanova", naveo je Gojković.\n"Inspekcija proverava kako su testovi dospeli u ruke građana"\nGovoreći o "kućnim testovima" na koronavirus, koji se nalaze u slobodnoj prodaji od juče, on je rekao da je u pitanju "najblaže rečeno nesporazum".\n"Agencija za lekove je dala dozvole za promet različitih vrsta antigenskih testova, oni su isključivo i jedino planirani za kvalifikovano\nVlada usvojila predložene mere\nVlada Srbije usvojila je mere koje je preložio Krizni štab, a kojim se nastavlja primena utvrđenih mera, sa izuzetkom radnog vremena za ustanove u oblasti kulture, saopšteno je danas.\n"Radno vreme ustanova kulture od ponedeljka, 21. decembra biće produženo do 21 čas, imajući u vidu da ove ustanove i programi koji se održavaju u njima ne predstavljaju izvor rizika za pogoršanje epidemiološke situacije. Ustanove kulture su u obavezi da se tokom svog rada pridržavaju propisanih epidemioloških mera", navodi Vlada.\nzdravstvene radnike, to nisu testovi pojedinačno za građane za uzrokovanje brisa", naveo je on.\nKako je rekao, na terenu su inspekcije, a građane koji su nabavili antigenske testove zamolio je "da to sami ne uzimaju".\n"To mora da uradi stručno lice, prilikom nestručnog uzimanja može da se dobije lažno negativan ili pozitivan nalaz ili da se samopovredi. Takođe sporan je način odlaganja tog testa, jer to je infektivni otpad koji zahteva posebnu tehniku odlaganja i skladištenje i odlaganje. Molim građane da to ne uzimaju, namenjen je isključivo za privatne ustavnove", naveo je Gojković.\nŠefica Službe za mikrobiologiju Kliničkog centra Srbije Snežana Jovanović rekla je da je cena PCR testa poskupela sa 6.000 na 9.000 dinara, jer prvobitna cena nije obuhvatala sve troškove, kao što su rad lekara i potrošni materijal.\n"Govorilo se o povećanju cena, a niko ne govori o tome da smo uveli brze antigenske testove kojima se skraćuje postavljanje dijagnoze. PCR maltene i nije neophodan", navela je ona i kako je istakla, u martu je KC Srbije sam plaćao testove i to po ceni od 35 evra.\nNaredne nedelje 5.000 doza Fajzerove vakcine, do kraja godine još 10.000\nPokrajinski sekretar je takođe ponovio da se do kraja nedelje očekuje 5.000 doza Fajzerove vakcine protiv koronavirusa, a da bi do kraja godina po ugovoru koji Srbija ima sa Fajzerom trebalo da bude isporučeno još 10.000 doza.\n"U prvom kvartalu sledeće godine trebalo bi da stigne još 350.000 doza, u ovom trenutku 1.800.000 vakcina ima po ugovoru", naveo je on i istakao da je Srbija jedna od pet država u svetu koja je potpisala ugovor sa Fajzerom jer je "imala dobar osećaj da će oni prvi završiti".\nIpak, Fajzerova vakcina tek treba da dobije dozvolu za upotrebu u Srbiji, a Gojković kaže da je to pitanje dana.\n"Za Nacionalnu laboratoriju nije potrebna tolika doza. Jedan deo se uzima kao uzorak. Preporuka stručne grupe pri Ministarstvu zdravlja i Batuta da se vakcina prvo da onima koji su najugroženiji, ljudima koji su u staračkim domovima i to na način kao što je rađeno u svetu", naveo je.\nGovoreći o "lajt verziji" ruske vakcine, Gojković je istakao da će Srbija nabaviti i to ukoliko stručnjaci procene da postoji potreba za tim.\nPrevious articleSVI ONI SU ŠAMPIONI: “Mozzart” podržao stonotenisere sa invaliditetom\nNext articleTERZIĆ O VIDIĆU I PIKSIJU: Nismo adresa za zvanično davanje podrške, želimo im sve najbolje (VIDEO)


Vanevropski integracioni procesi - ASEAN - Seminarski Diplomski Radovi\nDatum i vreme: 18-06-2021, 02:33 AM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Društvene nauke / Marketing / Vanevropski integracioni procesi - ASEAN\nVanevropski integracioni procesi - ASEAN\nAranžmani regionalne integracije i kooperacija na Srednjem Istoku i u Aziji nikad nisu stekli takvu atraktivnost kao u Latinskoj Americi i Subsaharskoj Africi. Politički, kao i ekonomski faktori, nose odgovornost za ovu činjenicu. Privrede ovih zemalja karakteriše velika heterogenost kao i tradicionalna podela rada između izvoznica primarnih proizvoda i izvoznica industrijskih proizvoda koja ne zahteva proces integracije. Stepen komplementarnosti između azijskih i zemalja Srednjeg Istoka bio je nizak.\nSve zemlje su ostvarivale dobre rezultate kao pojedinačne države u razmeni sa industrijalizovanim zemljama i nije im bila potrebna integracija Mnogo ambiciozni planovi, kao što su stvaranje ACM-a, su ostali mrtvo slovo na papiru. Čak i skromni nivoi integracije kao što su preferencijalne carine i smanjenja carina na bazi proizvod-proizvod karakterišu sporazum iza Bangkoka, nisu uspeli da daju rezultate vredne pomena. Umesto integracije, kooperacije je poslednjih godina naišla na veću zainteresovanost u ova dva regiona o čemu svedoče GCC, SAARC, ACM, ASEAN i dr.\nPredmet ovog rada biće upravo pomenuti vanevropski integracioni procesi - ASEAN. Osnovni cilj rada jeste da prikaže i objasni značaj i ulogu ASEAN-a kao i osnovne karakteristike i specifičnosti ovog udruženja.\n1 Vanevropski integracioni procesi - ASEAN\t3\nKomunikacija i komunikacijski procesi u organizaciji i vođenju - hr Dzemala 0 1,516 14-08-2011 11:29 AM\nKomunikacija i komunikacijski procesi u organizaciji i vođenju Vesnica 0 1,661 07-06-2010 10:13 PM


Saopstenje za "24 casa", konfuzija sa izvorom - Studentska unija SrbijeStudentska unija Srbije\nHome » » Saopštenja » Saopstenje za „24 casa“, konfuzija sa izvorom\nU Beogradu 25. Oktobra 2013.\nObraćamo Vam se ispred Studentske unije Srbije povodom objavljenog članka 23.10.2013. u kome se pojavljuje komentar „Studentske unije“ vezano za prostor Saveza studenata na Univerzitetu u Novom Sadu.\nStudentska unija Srbije jeste nacionalna krovna organizacija koja pod svojim okriljem okuplja četiri univerzitetske unije (Studentska unija Univerziteta u Beogradu, Unija studentskih organizacija Univerziteta u Novom Sadu, Studentska unija Univerziteta u Kragujevcu i Studentska unija Univerziteta u Nišu), kao i 23 lokalne studentske unije koje deluju na fakultetima pomenutih Univerziteta.\nOvim putem želimo da Vam skrenemo pažnju i uputimo molbu za preciziranje izvora datog komentara, s obzirom na to da su trenutnim navođenjem u tekstu obuhvaćene sve gore navedene studentske unije, a da je izraženi stav bivše predsednice jedne od lokalnih studentskih unija, a koji pritom nije u potpunosti saglasan sa stavom trenutnog rukovodstva te lokalne studentske unije. Shodno tome, kao krovna organizacija svih studentskih unija uviđamo da je izvor vašeg novinara/ke proizvoljno naveden, i da stav lokalne studentske unije nije uvek u skladu sa opštim stavom Studentske unije Srbije, pogotovo kada se radi o manjim problemima na lokalnom nivou.\nS obzirom na to da smo Vam naveli način funkcionisanja studentskih unija u okviru Studentske unije Srbije i da svaka lokalna studentska unija ima svoj pun naziv, predstavnika i autonomiju mišljenja i stavova, molimo Vas da u buduće koristite pun naziv studentske unije koju koristite kao izvor informacija, ili se obratite nama za razjašnjenje.\n← Studenti iz Evrope oduševljeni turnirom u Beogradu!\nZBORNIK RADOVA →


PUNOVAŽNOST VALUTNE KLAUZULE KOD UGOVORA O KREDITU U ŠVAJCARSKIM FRANCIMA I KONVERZIJA: Koalicija za nadzor javnih finansija protivi se predlogu da se budžetskim sredstvima rešava problem zaduženih u švajcarskim francima\nKoalicija za nadzor javnih finansija pozvala je Vladu Republike Srbije da odustane od najavljene namere da izdvoji 120 miliona evra u cilju rešavanja problema građana zaduženih u švajcarskim francima.\nUmesto najavljenog iznosa, kako se navodi u saopštenju te Koalicije, "za ove namene se ne sme izdvojiti ni jedan evro budžetskog novca".\n"Kredite u švajcarskim francima, i pored više puta ponovljenih upozorenja tadašnjeg guvernera Narodne banke Srbije Radovana Jelašića o poslovnom riziku u koji ulaze, podizali su punoletni i poslovno sposobni ljudi, koji su smatrali da će takvim izborom na povoljniji način rešiti svoja stambena pitanja", navedeno je u saopštenju.\nDodaje se da "ne postoji ni jedan opravdan razlog zbog kojeg bi oni koji se nisu zaduživali platili za one koji su dužni".\n"Upozoravamo Vladu Republike Srbije da bi donošenje ovakve demagoško - politikantske odluke imalo nesagledivo teške ekonomske posledice i lišilo građane Srbije mogućnosti da pomenutih 120 miliona evra bude angažovano u cilju unapređenja infrastrukture, životne sredine, nivoa zdravstvenih i obrazovnih usluga i drugih sadržaja od javnog interesa", navedeno je u saopštenju.\nIzvor: Vebsajt N1, 02.04.2019.


Išinger: Odnosi EU i Rusije dosegli „novi najniži nivo“ - Sputnjik Srbija\n03:15 17 Jun 2021\n12:42 01.05.2021 Preuzmite kraći link\nPredsednik Minhenske bezbednosne konferencije Volfgang Išinger smatra da su odnosi između EU i Rusije dosegli su „novi najniži nivo“ i da odgovornost za njihovo poboljšanje leži na Rusiji. Kada je reč o predloženom samitu lidera Amerike i Rusije on kaže da treba imati previsoka očekivanja, iako je sama mogućnost održavanja sastanka važan signal.\nKako kaže, ne treba gajiti iluzije, za unapređenje odnosa na relaciji Brisel-Moskva biće potrebno vreme.\n„Suočavamo se sa dilemom koja se sastoji u tome da održiva bezbednosna arhitektura u Evropi može biti izgrađena samo zajedno sa Moskvom, ali u isto vreme mnogim evropskim zemljama je potrebna zaštita od Rusije“, rekao je Išinger u intervjuu za nemački list „Pasauer noje prese“.\nSankcije su potrebne kako bi se promenili ruski interesi, ali istovremeno se mora nastaviti dijalog.\nDa bi došlo do zbližavanja Moskve i Brisela potrebno je da ruska strana pokaže spremnost za deeskalaciju i da promeni ponašanje. Odgovornost je na ruskoj strani, dodao je Išinger.\nKada je reč o samitu lidera Amerike i Rusije, koji je nedavno predložio američki predsednik Džozef Bajden, Išinger kaže da ne treba imati previsoka očekivanja.\nBez obzira na to, mogućnost održavanja jednog takvog samita važan je signal da se veza između Vašingtona i Moskve, bez obzira na brojna neslaganja, ne prekida, ocenio je on.\n„Očigledno je da je za rešavanje važnih pitanja neophodna saradnja sa Rusijom. Vidimo to na primeru kontrole naoružanja, po pitanju Irana ili konflikta u Siriji – bez Rusije ne možemo da napredujemo“, zaključio je Išinger.\nPodsetimo američki predsednik je nedavno predložio ruskom lideru Vladimiru Putinu da se sastanu na teritoriji neke treće zemlje.\nOn je potom rekao i da Amerika ne želi napetost u odnosima sa Rusijom, ali da će za neke svoje postupke morati da odgovara.\nRusija je pozdravila izjavu Džozefa Bajdena o namerama da izbegne eskalaciju i sarađuje sa Rusijom, ali dela aktuelne američke administracije razilaze se sa njihovim rečima.\nKako je rekla portparolka Ministarstva spoljnih poslova Rusije Marija Zaharova, ako američka strana zaista teži dijalogu, „krajnje je vreme da se odbaci konfrontaciona retorika, preduzimanjem praktičnih koraka za ispravljanje tog nenormalnog stanja u kome se sada nalaze bilateralni odnosi krivicom SAD“.\nMoskva: Brisel uništio celu arhitekturu odnosa Rusije i EU\nIšinger, Rusija, EU


Telefonski razgovor sa predsednikom Vlade Kraljevine Norveške | Predsednik Republike Srbije\nTelefonski razgovor sa predsednikom Vlade Kraljevine Norveške\nPredsednik Republike Srbije Aleksandar Vučić razgovarao je danas telefonom sa predsednikom Vlade Kraljevine Norveške Jonasom Garom Storeom, sa kojim je razmenio mišljenja o bilateralnim odnosima, razvoju ekonomske saradnje, reformskim procesima i evropskim integracijama Srbije.\nPredsednik Vučić je ocenio odnose Srbije i Norveške kao veoma dobre i sadržajne na svim poljima i naglasio da postoji prostor za unapređenje političkog dijaloga na najvišem i visokom nivou, uključujući i ekonomsku saradnju između dve zemlje. U tom smislu, predsednik je istakao značaj Srpsko-norveškog poslovnog foruma i mogućnostima za saradnju koje on otvara. Predsednik je tokom razgovora pozvao norveške investitore da u narednom periodu pojačaju prisustvo na našem tržištu.\nGovoreći o dijalogu Beograda i Prištine, predsednik je ponovio da on za Srbiju predstavlja jedini pravi put za nalaženje kompromisnog rešenja i dodao da Beograd ostaje u potpunosti posvećen tom procesu u cilju očuvanja mira i stabilnosti u celom regionu.\nDvojica državnika su razgovarali i o aktuelnim zbivanjima na svetskoj političkoj sceni, pri čemu je predsednik Vučić ponovio principijelne stavove Srbije.


GUVERNER NBS: MMF GARANCIJA ZA STABILAN DINAR\nGuverner Narodne banke Srbije Dejan Šoškić izjavio je danas da bi odustajanje od aranžmana sa Međunarodnim monetarnim fondom dodatno uticalo na slabljenje dinara, ugrozilo poverenje međunarodnih investitora u Srbiju i povećalo cenu po kojoj zemlja finansira svoj javni dug.\n"To bi po pravilu dodatno pojačalo depresijacijske pritiske na deviznom tržištu, ugrozilo poverenje međunarodnih investitora da Srbija može redovno na srednji i dugi rok izmirivati svoje obaveze, to će, po pravilu, uticati, direktno i bez bilo kakvog odlaganja, na rast cene kojom finansiramo javni dug zemlje", istakao je Šoškić u intervjuu Tanjugu.\nPrema njegovim rečima, u tom slučaju, najčešće, najpre raste zahtevana cena koju Srbija plaća na javni dug u dinarima, zato što on u sebi ima i komponentu valutnog rizika.\n"Ali i kod javnog duga u devizama, najčešće u inostranstvu, gde te komponente nema, javiće se posledice tek onda kada međunarodni investitori procene da mi, ne samo što imamo potencijalno veći valutni rizik u strukturi vraćanja naših obaveza, već imamo i ozbiljniji prirast takozvanog kreditnog rizika, odnosno negativnu promenu u sposobnosti zemlje da dugoročno i redovno izmiruje svoje obaveze", objasnio je guverner.\n"Mi moramo da budemo svesni toga da cena koju plaćamo svi kao poreski obveznici veoma mnogo zavisi i od toga kako se prikazujemo i kakvi jesmo u kontekstu ozbiljnosti upravljanja našim državnim prihodima i rashodima na srednji i dugi rok", istakao je Šoškić.\n"Tu je potrebno pokazati jedan visoki nivo odgovornosti i svesti jer od toga direktno zavisi koliko ćemo izdvajati iz budžeta za finansiranje našeg javnog duga, a to više uopšte nisu zanemarljivi iznosi, i oni su u relativnom smislu sve veći kako nam je rastao javni dug".\n"Ono čega takođe moramo biti svesni je da to, ne samo da utiče na devizni kurs, nego svaka promena deviznog kursa, ili bolje reći njegovo slabljenje, ponovo utiče na rast ukupnog nivoa javnog duga prema bruto domaćem proizvodu jer je javni dug uglavnom u deviznom znaku a bruto domaći proizvod u dinarima".\n"Tako da je vrlo važno imati u vidu taj potencijalni sled negativnih događaja i ne smemo biti u zabludi da su ti negativni efekti mali ili da se to neće desiti. Desiće se, i to pre svega počinje eventualnim narušavanjem poverenja investicione javnosti u Srbiju", rekao je guverner.\nŠoškić je naglasio da je brzo formiranje nove vlade nužan uslov da Srbija što pre povrati poverenje na međunarodnom finansijskom tržištu, "i ono što je vrlo važno to je da se već unapred zna da će ta vlada doneti odgovarajući set mera temeljne fiskalne konsolidacije koji bi morao da prođe kroz parlament u formi novih zakona".\n"Od toga veoma mnogo zavisi ukupna cena finansiranja ove nestabilnosti u kojoj se trenutno, nadam se vrlo kratkoročno, nalazimo", dodao je on.\nKako je istakao guverner, ne sme se izgubiti iz vida da što se pre formira vlada i što pre se vratimo na put fiskalne konsolidacije, odnosno dovođenja u ravnotežu prihoda i rashoda države, to će mere koje se moraju sprovesti biti blaže.\n"Jer ako donesemo određene mere mesec ili dva meseca kasnije, da bismo se vratili u zadate okvire do kraja godine, te mere moraju biti oštrije. Drugim rečima, što pre imamo vladu i što pre se sprovedu reformske mere, to će te mere biti manje 'gorka pilula' za nas kao građane", naglasio je Šoškić.\nGuverner je napomenuo i da NBS računa sa određenim rastom cena pod kontrolom države u drugoj polovini godine, ali i sa tim rastom veruje da je moguće da do kraja godine inflacija ostane u okviru cilja.\n"Ukoliko i dođe do nekog prelaska granice inflacionog cilja, verujemo da će to biti samo u kratkom roku, ukoliko postoji odgovorna fiskalna politika u narednom periodu", naveo je guverner.\nPodsetivši da je inflacioni cilj za ovu godinu četiri plus-minus 1,5 odsto, on je istakao da se ne očekuje bilo kakvo dugoročne kretanje inflacije iznad ili ispod inflacionog cilja.\n"Jedna od mera koja se često pominje u javnosti, korekcija poreza na dodatu vrednost, može direktno uticati na kretanje cena, ali su to jednokratni šokovi na koje monetarna politika, po definiciji, ne bi trebalo da reaguje", precizirao je Šoškić.\nOn je ukazao da se očekuje da će inflacija krenuti blago da raste u narednim mesecima, i zbog poljoprivredne sezone i potencijalno očekivane korekcije cena u nadležnosti države do kraja godine.\n"Ono što bitno može da utiče na ostvarenje inflacionog cilja je svakako ukoliko dođe do značajnije destabilizacije na deviznom tržištu. Kao što znate devizni kurs u našim uslovima može bitno da utiče i na kretanje cena koje ulaze u korpu roba i usluga kojima se meri inflacija", rekao je Šoškić.


Nova pobjeda eko-aktivista i građana koji vole Bunu - Antikorupcija\nNova pobjeda eko-aktivista i građana koji vole Bunu\nUG "Majski cvijet", Antikorupcija\nOdjel za urbanizam i građenje Grada Mostara ponovo je odbio zahtjev investitora za izdavanje urbanističke saglasnosti za izgradnju mini hidroelektrana na Bunskim kanalima. Tim povodom udruženje građana ''Majski cvijet'' izdalo je saopštenje za javnost koje prenosimo u cjelosti.\nOdjel za urbanizam Grada Mostara je ponovo donijelo rješenje kojim se odbija zahtjev investitora za izdavanje urbanističke suglasnosti za izgradnju mHE na Bunskim kanalima, a na osnovu toga što je ekološka udruga „Majski cvijet“ dostavila neophodnu dokumentaciju i peticiju sa 5000 potpisa građana protiv izgradnje ove dvije mHE.\nNaime, Odjel za urbanizam i građenje je ranije izdalo rješenje kojim je odbijen zahtjev investitora „Hercegovina građevinsko zanatstvo“ d.o.o. – Podružnica obnovljivi izvori Mostar za izdavanje urbanističke saglasnosti za izgradnju dvije mHE na lokalitetu Bunskih kanala, međutim Ministarstvo građenja i prostornog uređenja je u oktobru 2019. uvažilo žalbu investitora, te prvostepeno Rješenje poništilo i predmet vratilo na ponovni postupak.\n„Ovo rješenje predstavlja za nas uspjeh i potvrdu da borba nije uzaludna te nam daje podstrek da ne odustanemo od ostvarivanja cilja. Posebno ističemo da je u oktobru Kantonalni sud u Sarajevu donio presudu kojom se poništava okolinska dozvola koju je Federalno ministarstvo okoliša i turizma izdalo za gradnju dvije mHE na Bunskim kanalima. Sve ovo potvrđuje brojne nepravilnosti u ovom slučaju i mi nećemo stati dok se u potpunosti ne zabrani gradnja mHE na Bunskim kanalima.“, navodi Oliver Arapović ispred ekološke udruge Majski cvijet.\nPodsjećamo, prema rješenju Zavoda za zaštitu spomenika kulture BiH iz 1970.g. lokalitet „Bunski kanali“ je proglašen rezervatom prirodnih predjela-spomenik prirode, te se nalazi na Spisku zaštićenih dijelova prirode HNK, a što je u postupku i potvrdilo i nadležno Ministarstvo trgovine, turizma i zaštite okoliša HNK.\nMi nastavljamo našu pravnu borbu protiv Grada Mostara i iskoristit ćemo sve pravne lijekove u ostvarenju svog cilja – nećemo stati dok se ne zabrani izgradnja mHE na Bunskim kanalima, spomeniku prirode.\nTrebaju li se izgraditi mHE na Bunskim kanalima da bi gradska vlast Mostara reagovala?\n“Majski cvijet” traži sastanak sa novoizabranom gradskom vlasti Mostara i predsjednikom Skupštine HNK


Фалкони: Француска жели Балкан и Србију у ЕУ - Нови Стандард\n25.11.2019. 16:08 25.11.2019.\n„Predsednik Makron je bio iskren kad se sastao sa predsednikom Vučićem, a rekao mu je da želi da Srbija uđe u EU“, objašnjava francuski ambasador\nFrancuski predlog o reformi politike proširenja EU trebalo bi da otvori put kada je u pitanju pristup zemalja Zapadnog Balkana i Srbije Evropskoj uniji. To je u ponedeljak izjavio ambasador Francuske u Srbiji Žan Luj Falkoni.\nFrancuska je, inače, pre desetak dana zemljama članicama EU dostavila dokument koji sadrži predlog principa na kojima bi trebalo da se zasniva nova metodologija politike proširenja. U dokumentu se naglašava da Francuska “nedvosmisleno pruža podršku evropskoj perspektivi zemalja Zapadnog Balkana”.\n“Predsednik Makron je bio iskren kad se sastao sa predsednikom Aleksandrom Vučićem nedavno, a rekao mu je da želi da Srbija uđe u EU i to je, u stvari, smisao francuskog predloga i ne radi se ni o kakvom alternativnom modelu za zemlje regiona i Srbiju, već je cilj članstvo u EU”, rekao je ambasador novinarima nakon poslovne konferencije “Inovejting mobiliti” u Beogradu.\nOn je dodao da je predlog, zapravo, predmet “jednog papira” koji je predstavljen i o kome treba da diskutuju Evropska komisija i zemlje članice. Želeli bismo da Srbija i zemlje zapadnog Balkana takođe učestvuju u tim diskusijama, dodao je Falkoni. Naveo je da se francuski predlog zasniva na tri elementa.\n“Jedan je – da bi zemlje Zapadnog Balkana pristupile EU one moraju da sprovedu određen broj neophodnih reformi što se tiče privrede, ekonomije, ali i i reformi koje se tiču pravne države, klime za poslovanje i tako dalje”, rekao je ambasador.\nDrugi element predloga se tiče da istovremeno sa reformama i koje treba da se izvrše u zemljama Zapadnog Balkana, i sama EU na neki način prođe kroz proces reformi poboljšanja, na primer što se tiče pitanja odbrane ili finasiranja evropskih politika, ili pitanja koja se tiču socijalne zaštite, objasnio je on. To, kako je rekao, znači da će od svih reformi koje se budu desile na nivou EU imati koristi i zemlje Zapadnog Balkana, kada budu postale članice EU, naveo je.\nTreći element tog predloga se tiče samog načina na koji se percepira ulazak u EU od strane samih građana, dodao je Falkoni. “Cilj ovog je da oni na konkretniji način i brže vide i uživaju benefite i pre nego što zemlje Zapadnog Balkana postanu punopravne članice EU”, dodao je. Amabasador je izrazio nadu da će rad na tim predlozima moći da započne brzo kako bi za predstojeći samit u Zagrebu, u maju naredne godine, bilo konkretnih predloga.\nFrancuska je pre desetak dana zemljama članicama dostavila na razmatranje tzv “non pejper”, odnosno “predlog za diskusiju”, u kome je predstavila četiri principa koje Pariz vidi kao osnove za novu metodologiju proširenja EU, a to su – postepeno pristupanje, otvaranje strukturnih fondova EU, ali i striktnija politika uslovljavanja i revirzibilnost procesa proširenja.\nIzvor Tanjug/B92, 25. novembar 2019.\nDnevne vestiAleksandar VučićEvropska UnijaEmanuel MakronŽan-Luj FalkoniZapadni Balkanpristupni pregovoriSrbijaFrancuska


BIJELJINA: Koalicioni sporazum SNSD i SP uoči lokalnih izbora (foto) :: Dešavanja u Bijeljini ::\n11. April 2021. / 03:38\nBIJELJINA: Koalicioni sporazum SNSD i SP uoči lokalnih izbora (foto)\nGradski odbori Saveza nezavisnih socijaldemokrata /SNSD/ i Socijalističke partije /SP/ u Bijeljini potpisali su danas sporazum o zajedničkom koalicionom djelovanju do i nakon lokalnih izbora u gradu.\n"Sporazum se odnosi na zajedničko djelovanje u Skupštini grada Bijeljina do lokalnih izbora i podršku zajedničkom kandidatu za gradonačelnika na predstojećim lokalnim izborima", rekao je novinarima predsjednik Gradskog odbora SNSD-a Nedeljko Ćorić.\nPrema njegovim riječima, nije bilo riječi o konkretnom kandidatu za gradonačelnika Bijeljine jer je do kandidatura i izbora još dosta vremena.\n"To pitanje ćemo rješavati kada zaključimo sporazume sa drugim političkim subjektima, a intencija nam je da narednih desetak dana sklopimo sporazume istog karaktera sa svim političkim subjektima iz naše kolacije sa republičkog nivoa vlasti", najavio je Ćorić.\nOn kaže da će nakon toga ići u pregovore i sa drugim političkim subjektima koji sada nisu u koaliciji sa SNSD na republičkom nivou vlasti, a kada se definiše ko je sve koalicija uslijediće razgovori o potencijalnom imenu kandidata za gradonačelnika Bijeljine.\n"Od kolega iz SP-a smo čuli da oni smatraju kako i SNSD danas ima kapacitet da može sa svojim kandidatom za gradonačelnika pobijediti u Bijeljini na lokalnim izborima", dodao je Ćorić.\nOdgovarajući na pitanje o mogućim dogovorima lidera SNSD-a Milorada Dodika sa gradonačelnikom Bijeljine Mićom Mićićem, Ćorić je naveo da se o tome jeste razgovaralo na sastancima prethodne sedmice sa Izvršnim komitetom Glavnog odbora SNSD-a u Banjaluci, nakon toga i tokom posjeta Bijeljini povjerenika za ovu gradsku organizaciju stranke Radovana Viškovića, kao i Zorana Tegeltije.\nOn nije iznio detalje te potencijalne saradnje, nego je ponovio da će Gradski odbor SNSD Bijeljina prvo okupiti svoje koalicione partnere, a kasnije voditi dalje razgovore i sa Mićićem iz SDS-a, kao i drugim političkim subjektima u Bijeljini.\n"Ne isključujemo mogućnost da će SNSD imati svog kandidata za gradonačelnika Bijeljine", zaključio je Ćorić.\nPredsjednik Gradskog odbora SP Nedeljko Jović rekao je da današnji koalicioni sporazum nije ništa novo, nego je pečat na sve ono što su SNSD i SP prethodnih godina zajedno radili na lokalnom i republičkom nivou.\nOn je istakao da je ova koalicija na republičkom nivou učinila mnogo za razvoj Republike Srpske i da je šteta što do sada nisu imali priliku da i Bijeljinu učine boljim gradom sa manje problema.\n"Naša želja je da kandidat za gradonačelnika Bijeljine bude iz SNSD", rekao je Jović i naveo da će poslije izbora SP i SNSD raditi zajedno, sa lokalnog i republičkog nivoa, na poboljšanju i unapređenju života građana Bijeljine, što prije.\nPrema njegovim riječima, cilj SP i SNSD u Bijeljini nije osvajanje pozicija u gradskoj vlasti, nego da se zdravom politikom i postavljanjem stručnih ljudi stvara ambijent za rješavanje nagomilanih problema, ubrzan razvoj i bolji standard građana.\nOdgovarajući na pitanja novinara, Jović je rekao da previranja u SP na republičkom nisu uticala na Gradski odbor u Bijeljini koji je ostao jedinstven.


Vesti, 20.04.2012, 09:01 AM\n“Neranjivost Mac OS X je mit,” rekli su na konferenciji za medije održanoj u četvrtak istraživači ruskog proizvođača antivirusa kompanije Kaspersky Lab. Ubuduće, Mac korisnike očekuju nove OS X bot mreže, drive-by downloads napadi, masovne kampanje distribucije malvera i exploit alati za različite platforme sa exploitima pisanim za Mac. Za Mac korisnike antivirusni softver je sada nužnost.\nMalveri za Mac nisu novost, oni su u sajber prostoru prisutni već godinama ali tek u novije vreme dobijaju na zamahu zahvaljujući sve boljoj poziciji Mac OS X na tržištu operativnih sistema.\nNajnoviji slučaj Flashback (Flashfake) Trojanca pisanog za Mac govori u prilog takvim predviđanjima.\nMalver koji se najpre pojavio kao lažni instaler za Adobe Flash Player koristeći taktiku društvenog inženjeringa evoluirao je u verziju koja za napade koristi poznatu tada nezakrpljenu ranjivost u Java.\nIako je Oracle objavio zakrpe za ranjivosti u Java u trenutku kada je nova verzija Trojanca poočela da ih koristi za napade, Apple je tek nekoliko nedelja kasnije primenio sopstvene zakrpe za te ranjivosti. Između momenta kada Oracle objavi ispravke za bagove u svom softveru i Appleovog objavljivanja zakrpa obično prođe oko dva meseca.\nPoslednji talas infekcije širio se zahvaljući kompromitovanim Word Press sajtovima, odnosno ranjivosti u softveru popularne blog platforme. Još uvek nije jasno kako je došlo do infekcije na desetine hiljada WordPress sajtova, ali istraživači Kaspersky Laba veruju da su blogeri koristili ranjive verzije softvera ili da su instalirali ToolPack plugin.\nZa infekciju računara bila je dovoljna poseta kompromitovanom sajtu, što je u suprotnosti ustaljenom verovanju da se infekcije događaju samo prilikom poseta sumnjivim sajtovima ili otvaranjem nepoznatih fajlova.\nProcena Kaspersky Laba da je Flashback malverom još uvek zaraženo oko 30000 računara, što je značajno manje od onoga što su u sredu objavili istraživači Symanteca koji su izneli provenu da Flashback bot mreža još sada broji 140000 zaraženih Mac računara. Ipak, to je mnogo manje od 650000 zaraženih računara koliko ih je bilo u momentu kad je bot mreža otkrivena početkom aprila.\nKaspersky Lab upozorava da Mac korisnici ubuduće ne bi trebalo da se se oslanjaju na mit o neranjivosti svojih računara jer su porast popularnosti OS X i udeo na tržištu faktori motivacije za napadače.\nIz kompanije priznaju da će Apple sa Gatekeeper u OS X 10.8 (Mountain Lion) čije se objavljivanje očekuje ovog leta napraviti korak napred ka kontrolisanom Mac ekosistemu. Gatekeeper će omogućiti korisnicima bolju kontrolu nad izvorima aplikacija koje instaliraju, što bi teorijski trebalo da obezbedni bolju bezbednost. Ali Kaspersky predviđa da nas čeka igra mačke i miša između Apple-a i hakera, uz preporuku da Mac korisnici treba da razmišljaju o antivirsunom softveru pre nego što bude prekasno.


ТРАМП ПОРУЧИО ИРАНУ: Америка посматра\nTRAMP PORUČIO IRANU: Amerika posmatra\nAmerički predsednik Donald Tramp izjavio je da narod Irana „konačno deluje protiv brutalne i korumpirane vlade“.\nIranci „nemaju dovoljno hrane, imaju visoku inflaciju i nemaju ljudska prava“, objavio je u najnovijem tvitu Tramp povodom dešavanja u Iranu, preneo je AP.\n„Sav novac koji im je dao predsednik (Barak) Obama potrošili su na terorizam i strpali u svoje džepove. SAD posmatraju“, dodao je Tramp.\n– Poslednjih dana, neprijatelji Irana koriste različito oruđe, uključujući keš, oružje, politiku i obaveštajni aparat kako bi stvorili probleme Islamskoj republici – naveo je Hamnei u izjavi postavljenoj na njegovom zvaničnom sajtu.\nNavodi se da je Hamnei najavio da će se obratiti naciji povodom aktuelnih događaja „kada bude pravo vreme“.\n– Očigledno, jedna od optužbi za koje bi oni mogli da se terete može biti Moharebeh – rekao je on, navodi Tasnim.\nAmerika posmatra ? Pa posmatram I ja I to je sve sto mogu da ucinim kao I Amerika :)


Habibu je teško pao haos u Dagestanu, ali mu je Novak vratio osmeh na lice - 09.02.2021, Sputnik Srbija\nHabib Nurmagomedov, jedan od najboljih MMA boraca svih vremena, oglasio se nakon ubistva Abakara Kaplanova, bivšeg prvog čoveka dagestanskog naselja Novokuli. 09.02.2021, Sputnik Srbija\nostali sportovi, sport, habib nurmagomedov, novak đoković\nKako su izvestili mediji, stotine ljudi se posle ubistva Kaplanova našlo na ulicama, tražeći osvetu i pravdu.\nA post shared by MVD Dagestana (@mvd.dagestan)\n„Mnogi mi pišu i traže da komentarišem sve ovo što se dešava u Dagestanu, o svemu što je u vezi sa ubistvom, glupostima, ostalim događajima koji se u našoj republici dešavaju svakog dana. Mogu da kažem samo – vaspitavajte svoju decu, učite ih, pokažite im pravi primer kako da porastu u zdrave, pametne i vredne osobe. Možda će ta deca promeniti situaciju u kojoj živimo. Samo edukovani i dobri ljudi sa pravim vrednostima mogu da promene društvo“, istakao je Habib.\nNurmagomedovu je teške trenutke uspeo da olakša ko drugi do – Novak Đoković.\n„Sledeći put ga razbij“, odgovorio je Nurmagomedov uz osmeh.\n© FotoHabibov odgovor Novaku\nHabibov odgovor Novaku\n12 Februar, 03:49


Još jedan ekser u kovčegu američko-srpskih odnosa\nJedno od glavnih sredstava što ih imaju Sjedinjene Države ako žele da unaprede svoje bilateralne odnose s nekom prijateljskom zemljom jeste u oblasti vojne saradnje. Ono uključuje sve - od nuđenja različitih mogućnosti obuke na nižem nivou (što može biti slanje čak jedne osobe iz te zemlje u neku američku vojnu školu), preko donacija korišćene vojne opreme, do prodaje naoružanja koje može biti obična puška ili najsofisticiraniji borbeni avion. Ključni dokumenti koji to omogućuju jesu Predsednička odluka o ispunjavanju uslova za prijem odbrambenih predmeta i usluga po (revidiranom) Zakonu o spoljnoj pomoći iz 1961 i Zakon za kontrolu izvoza naoružanja.\nPredsednik je takvu Proklamaciju za Srbiju i Crnu Goru obznanio 6. maja 2003. Bilo je to 943 dana nakon pada Miloševića. Trajalo je tako dugo zbog stalno prisutnih sumnji u orijentaciju i lojalnost srpske armije. Zoran Đinđić priznao je otvoreno tokom prve godine svoje vlasti da nije imao kontrolu nad vojskom i čak optužio njenu obaveštajnu službu da špijunira njega i njegove koalicione partnere. Kad se novembra 2001. elitna policijska jedinica, poznata kao crvene beretke, pobunila protiv njegove vlasti, vojska je odbila da interveniše. Bila je takođe opšte poznata stvar (koju sada priznaje vlada) da su sve to vreme optuženika Haškog tribunala Ratka Mladića delovi vojske skrivali i pomagali. Bez obzira na to, kad je objavljena ta Proklamacija, mi u ambasadi doživeli smo je kao vrlo značajan znak poverenja u Srbiju i put da produbimo naše bilateralne odnose.\nPredsednik Buš obznanio je sličnu proklamaciju za Kosovo 19. marta 2008, samo 744 sata nakon jednostranog proglašenja nezavisnosti i očigledno pre nego što je tamošnja vlada imala bilo kakvu priliku da dokaže svoje dobre namere. Drugim rečima, isti kriterijumi nisu bili primenjeni na Kosovo i na slučaj Srbije. U stvari, prema bilo kakvom razumnom standardu, delovanje postojećeg Kosovskog zaštitnog korpusa i posebno nekih njegovih članova trebalo je da izazove ozbiljnu zabrinutost.\nProklamacija se desila toliko brzo velikim delom zato što su SAD verovale da je suštinski važno da se brzo stvore Kosovske snage bezbednosti (KSF) predviđene Ahtisarijevim planom i da američka pomoć može ubrzati taj proces. Jedan od najkonstruktivnijih delova tog plana bio je onaj da će Kosovski zaštitni korpus (koji Srbi vide kao legitimizovanu verziju Oslobodilačke vojske Kosova) biti raspušten u roku od jedne godine nakon okončanja prelaznog perioda. Te nove snage (KSF) biće striktno limitirane na 2.500 aktivnih članova i 800 rezervista bez ikakvog teškog naoružanja. Njihovo stvaranje, pripadnici i aktivnosti biće pod bliskim nadzorom Međunarodnog vojnog prisustva pod komandom NATO. Ovo bi, bar u teoriji, omogućilo da se iz procesa odabira izdvoje ekstremisti, a da se aktivnosti KSF drže pod punom kontrolom. Ograničenje broja ljudi i nepostojanje teškog naoružanja pomoći će da se osigura da te snage ne budu ozbiljna pretnja bilo kojoj drugoj zemlji.\nStoga, kad se usko gleda iz ugla "službenika nižeg nivoa" u bilo kom slučaju, sve odluke i tajming izgledaju... logično. Ili bar... odbranjivo. Zato su tako i bili predstavljeni na brifinzima Stejt dipartmenta. Ono što, međutim, potpuno nedostaje jeste shvatanje kako će Proklamacija o Kosovu biti primljena u regionalnom političkom ambijentu, kao i kako će biti interpretirane ekstremne razlike u dužini vremena za objavu dve proklamacije.\nPre svega, univerzalna je istina da su percepcije daleko važnije od realnosti. Bez obzira koliko često i bez obzira na kom nivou vlada Sjedinjenih Država pokušava da ponavlja "logiku" Proklamacije o Kosovu, da bi umanjila njen stvarni značaj i naglasila kako će to pomoći stabilnosti Kosova (eliminacijom Kosovskog zaštitnog korpusa), u glavama Srba (i drugih) odmah se čvrsto i neopozivo stvorila percepcija da će sada postojati značajan nivo podrške Kosovu iz Sjedinjenih Država da izgradi snažne vojne snage. To se tačno povezuje s retorikom premijera Koštunice da su Sjedinjene Države izgradile "NATO državu" čiji se štab nalazi u logoru Bondstil (američkoj bazi na Kosovu).\nDrugo, to se događa upravo usred ogorčene izborne kampanje u Srbiji gde nacionalisti očajnički pokušavaju da fokus zadrže na Kosovu kako bi zapalili strasti birača. Stoga je Proklamacija gurnuta u njihove ruke kao možda najveći dar koji smo im mogli dati. Ona je veliki udarac umerenim, proevropskim snagama. Činjenica da nismo mogli čekati čak ni šest nedelja da objavimo ovu proklamaciju, nakon što smo čekali gotovo 134 nedelje posle pada Miloševića da izdamo takvu proklamaciju za Srbiju, više nego ubedljivo pokazuje način razmišljanja koji postoji.\nTreće, ta proklamacija predstavlja još jedan ekser zabijen u kovčeg američko-srpskih odnosa. Antiameričko raspoloženje u Srbiji sada je zloćudno. Jasno je da to nije tema ozbiljnog razmatranja u oblikovanju američke politike u regionu.\nVelika ironija u tome jeste da je početna motivacija zalaganja za što bržu nezavisnost Kosova bila ono što su sekretar za odbranu Ramsfeld i drugi visoki predstavnici administracije videli kao ključ za povlačenje američkih snaga iz regiona i njegovo potpuno predavanje Evropskoj uniji na upravljanje. Godinama je ovo bio temelj naše politike. Negde između odlaska Ramsfelda i sadašnje situacije taj temelj se izgleda zaboravio. Veoma je verovatno da je Amerika, kako bi ubedila članove Evropske unije da podrže američku strategiju, morala da pristane da Kfor ostane na terenu koliko je potrebno. Umesto da nezavisnost bude katalizator za napuštanje Kosova, Sjedinjene Države su zato ne samo još uključene, već moraju da budu još aktivnije u vojnom smislu. Priličan obrt, svakako.\nBez obzira na to da li je to bila naša namera ili ne, Proklamacija o Kosovu takođe je ubacila u kosovsku jednačinu jedan element koji je još više vojni. Nacionalistima u Srbiji ona će izvesno dati opravdanje da pažljivije razmatraju opcije zveckanja oružjem.\nKonačno, to lako može pokrenuti odgovor iz Rusije. Dve zemlje (SAD i Rusija) su se zbog Kosova sukobljavale u UN, na drugim diplomatskim poljima i stalno u medijima. Ali ključna oblast neslaganja između njih ostaje NATO i njegova ekspanzija u "blisko inostranstvo". Za Putina je to i dalje izvor stalnog pogoršavanja. Izgleda da bi za njega jedna izuzetno privlačna opcija da "stavi prst u oko NATO" bila da ponudi da pošalje 50 do 100 vojnika ruske armije u neku skromnu bazu u južnoj Srbiji kao "posmatrače" samo da bi demonstrirao prisustvo u potencijalno nesigurnoj oblasti. To bi bilo veoma jeftino (bez teškog naoružanja ili velikih troškova), ali bi to bila prva značajna ruska vojna ekspanzija poslednjih decenija. Takva ideja bi verovatno naišla na pozitivnu reakciju radikala i drugih nacionalističkih partija u Srbiji. A svaki korak dalje tim putem jeste korak dalje od budućnosti s Evropom. Akcije kakva je Proklamacija o vojnoj pomoći Kosovu pomažu da ovo bude verovatnije u trenutku kad bi trebalo da činimo sve što možemo da to bude manje verovatno.